Η ΖΩΗ ΕΙΝΑΙ ΩΡΑΙΑ: Νοεμβρίου 2008\nΚάθε φορά που γκρεμίζεται ένα όνειρο κάποιοι παρασύρονται μαζί του. Όταν όμως αυτό το όνειρο έχει κυριεύσει ολόκληρη την ανθρωπότητα, ποιος θα προλάβει να απομακρυνθεί εγκαίρως; Και κυρίως πού πρέπει να προσανατολιστούμε τώρα; Η Αμερική του Σεπτεμβρίου του 2008 μοιάζει πολύ περισσότερο βυθισμένη στο φόβο και από την Αμερική του Σεπτεμβρίου του 2001. Τότε το χτύπημα ήταν τρομακτικό, αναπάντεχο, αλλά τελικά μετρήσιμο. Και δεν ακολούθησαν άλλα, όπως φοβούνταν μερικοί. Τώρα το χτύπημα είναι πάλι συγκλονιστικό και, το χειρότερο, κανείς δεν μπορεί να προσδιορίσει το ακριβές του μέγεθος. Κι όμως, «το κακό φαινότανε, όμως ποιος νοιαζότανε» θα μπορούσε να πει κανείς τώρα για όσα συμβαίνουν στις αγορές. Αντίστοιχες προβλέψεις και αναλύσεις είχαν γίνει από πολλούς οικονομολόγους. Φυσικά όχι από εκείνους που ανήκαν στη σχολή της απορρύθμισης. Κανείς δεν ήθελε να τους ακούσει τότε, αλλά οι δηλώσεις τους έχουν γίνει περιζήτητες τώρα.\nΠέραν όμως των προβλέψεων και των προφητειών, αυτό που σίγουρα γίνεται ήδη ορατό είναι αυτή η αλλαγή που συντελέστηκε μέσα σε λίγες μόνο εβδομάδες σε παγκόσμια κλίμακα. Αυτή η εξέλιξη που συνοψίστηκε μέσα στην απλή φράση «η Αμερική δεν θα είναι πια η μοναδική και κυρίαρχη οικονομικά υπερδύναμη». Και αν το 2001 έγινε σλόγκαν αλληλεγγύης το «είμαστε όλοι Αμερικανοί», σήμερα αυτό που όλοι προσπαθούν να αποδείξουν είναι ότι δεν έγιναν εντελώς Αμερικανοί. Έστω και αν ο πρότερός τους βίος συχνότατα τους στερεί τα πειστήρια της αθωότητας.\nΣίγουρα όμως η κατάρρευση της ρεϊγκανικής αντίληψης για την οικονομία, που προέλαυνε ανεμπόδιστη εδώ και μία εικοσαετία, είναι γεγονός. Τέλος τα reaganomics, που είπε και ο Τζον Κένεθ Γκάλμπρεϊθ. Εδώ και αρκετό καιρό γνωστοί θεωρητικοί, όπως ο Πολ Κρούγκμαν, είχαν περιγράψει τις τελευταίες δεκαετίες ως μια ισοπεδωτική επέλαση του νεοφιλελευθερισμού. Η απορρύθμιση και η πλήρης απελευθέρωση των αγορών, που συνοδεύτηκαν και από μια πολιτική φτηνού χρήματος στα 18 χρόνια της θητείας του Ρόναλντ Ρέιγκαν και είχαν θεωρηθεί «πυλώνες ραγδαίας ανάπτυξης», μοιάζουν πλέον με σκασμένο λάστιχο. Κι επειδή το όχημα συνέχισε να κινείται για καιρό έτσι, δεν διέλυσε μόνο εντελώς αυτό το σκασμένο λάστιχο αλλά άρχισε να φθείρει και το σκελετό του οχήματος.\nΦυσικά, όλα αυτά δεν συνέβησαν από τη μια μέρα στην άλλη. Η στήριξη της ανάπτυξης σε εικονικές πραγματικότητες, όπως ήταν η New Economy αρχικά και τα δάνεια του κτηματικού – οικοδομικού τομέα στη συνέχεια, δεν μπορεί να αντικαταστήσει την πραγματική οικονομία, που στηρίζεται σε παραγωγικά θεμέλια. «Όπλα μαζικής καταστροφής» είχε χαρακτηρίσει ο Γουόρεν Μπάφετ, γκουρού του χρηματιστηρίου, δεύτερος πλουσιότερος άνθρωπος στον κόσμο και ιδανικός, σύμφωνα και με τους δύο υποψήφιους προέδρους, για τη θέση του υπουργού Οικονομικών των ΗΠΑ, αυτά τα σύνθετα, δομημένα προϊόντα, τα οποία μέσα από διάφορες περίπλοκες και συχνά αδιαφανείς διαδικασίες κατέληγαν να μην ξέρει κανείς πού ακριβώς βρίσκονταν και στο τέλος όλοι άρχισαν να τα αποκαλούν «τοξικά».\nΠίσω από όλα αυτά βρίσκεται φυσικά η κερδοσκοπία. Το εύκολο, γρήγορο χρήμα. Ο «αέρας», που λέμε στη χώρα μας. Δεν μπορεί να στηρίζεται ένα ολόκληρο οικονομικό σύστημα σε αυτή τη βάση, όπως από το 1936 ακόμα είχε προειδοποιήσει ο Τζον Μάιναρντ Κέινς, όταν έλεγε ότι «η κατάσταση είναι κρίσιμη όταν η ανάπτυξη των κεφαλαίων μιας χώρας μετατρέπεται σε υποπροϊόν των δραστηριοτήτων εντός μιας αίθουσας παιγνίων». Πολλά έχουν γραφτεί και γράφονται ακόμα περισσότερα στις μέρες μας για τους «αχαλίνωτους μάνατζερ» που αρέσκονταν να επιβραβεύουν τους εαυτούς τους με παχυλά μπόνους ακόμα κι όταν οι επιχειρήσεις έβαζαν λουκέτο. Τώρα η Γερμανίδα καγκελάριος Μέρκελ βγήκε ξανά για να πει ότι «δεν μπορεί ο πολύς κόσμος να πληρώσει τα λάθη κάποιων καλοπληρωμένων αλλά ανεύθυνων τραπεζιτών». Αυτών των τραπεζιτών που κοκορεύονται τώρα ότι οι δικές τους τράπεζες δεν είχαν αγοράσει τα «άρρωστα χαρτιά» που είχαν συμβουλεύσει τους πελάτες τους να αγοράσουν. Ή εκείνων που είχαν σιγουρέψει τις δικές τους παχυλές αποζημιώσεις, τα «χρυσά αλεξίπτωτα», πριν οδηγήσουν τις επιχειρήσεις τους ένα βήμα πριν από τον γκρεμό. Ή και κατευθείαν στον γκρεμό, αφού είχαν τα αλεξίπτωτα. Κι όμως, κάποιοι από αυτούς στην Ευρώπη γκρίνιαζαν μέχρι πρότινος για τις «χαμηλές» αμοιβές τους σε σχέση με όσα συνέβαιναν στην άλλη πλευρά του Ατλαντικού. Τώρα πια όλοι συμφωνούν πως τους κανόνες δεν θα τους καθορίζουν αποκλειστικά οι παροικούντες τη Γουόλ Στριτ. Το κέντρο βάρους της παγκόσμιας αγοράς δείχνει να μετατοπίζεται πλέον από τη Νέα Υόρκη και το Λονδίνο, όπου βρισκόταν αποκλειστικά μέχρι τώρα. Νέοι παίκτες μπαίνουν στο παιχνίδι πια, δραστήρια και, αν τολμήσουν, πιο αποφασιστικά. Κίνα, αραβικές χώρες και, αν μπορέσει να ορθοποδήσει πιο γρήγορα, ίσως και η Ευρώπη μαζί με τη Ρωσία, που πάντως παραμένει μια χώρα που δεν παράγει σχεδόν τίποτε, απλώς καταναλώνει τους φυσικούς της πόρους.\nΑλλά δεν κατέρρευσαν μόνο οι θεωρίες των «reaganomics». Κατέρρευσε μαζί τους και ο «american way of life», ο αμερικανικός τρόπος ζωής. Ένας τρόπος που έχει επιβληθεί και στην Ευρώπη εδώ και δύο περίπου δεκαετίες και θα μπορούσε να συνοψίσει κανείς στη φράση «ζήσε το σήμερα και ζήσε το με δανεικά». Το μπόλιασμα των κοινωνιών με τη λογική του υπερκαταναλωτισμού μέσω του υπερδανεισμού αποτελεί ωρολογιακή βόμβα στα θεμέλια και της κάθε ευρωπαϊκής κοινωνίας. Ο Πολ Σάμουελσον έλεγε από το 2005 ότι η Αμερική βρίσκεται υπό ασφυκτική πίεση επειδή δεν αποταμιεύει ουσιαστικά τίποτα. Κάτι που έχουν πει πολλοί ακόμα, χωρίς να τους ακούσει κανείς. Ο Τζέρεμι Ρίφκιν έλεγε πριν από χρόνια για μια «ανάπτυξη σε πήλινα πόδια». Και ο Νούριελ Ρουμπίνι μιλούσε για «καταναλωτισμό μέχρι θανάτου». Όλοι τους γνωστοί και «αξιοσέβαστοι», αλλά κανείς δεν τους άκουγε όσο επέμεναν να κινούνται ενάντια στο ρεύμα. Και γιατί να τον ακούσουν κάποιοι σαν τον Κάθρικ Ράτζαραμ, που αυτοκτόνησε την περασμένη εβδομάδα σκοτώνοντας πρώτα την οικογένειά του. Όσο μπορούσε να αγοράζει σπίτια και να πουλά στη διπλάσια ή τριπλάσια τιμή και να επενδύει μετά τα χρήματά του σε χαρτιά μεγάλου ρίσκου, το αμερικάνικο όνειρο του έδινε φτερά. Όταν όλα χάθηκαν μέσα σε μια μέρα, όταν η ανεργία άρχισε να τον συντροφεύει για μήνες, είδε ότι τα φτερά ήταν μόνο στη φαντασία του και δεν υπήρχε τίποτε να τον σταματήσει από τη βουτιά στο κενό.\nΔεν θα αυτοκτονήσουμε φυσικά όλοι τώρα που έσκασαν οι φούσκες. Αλλά πρέπει να προσδεθούμε, όπως σε κάθε αναγκαστική προσγείωση. Θα είναι σίγουρα δύσκολο να ξεπεραστούν αυτές οι νοοτροπίες, που είχαν παγιωθεί στη συνείδηση όλων μας και μας ήθελαν «μάνατζερ του εαυτού μας» και «επενδυτές στα ρίσκα μας». Νοοτροπίες που βάφτιζαν εύκολα συντηρητικό όποιον δεν ήξερε από χρηματιστήριο, όποιον δεν κυκλοφορούσε με πέντε πιστωτικές κάρτες στην τσέπη, όποιον φύλαγε τα λεφτά στην τράπεζα και απέφευγε να χρεωθεί.\nΟ «συντηρητισμός» κάποιων χωρών και τραπεζών αποδεικνύεται τελικά σωτήριος. Αλλά ακόμα και χώρες όπως η Γερμανία, που υποτίθεται ότι έμεναν ως ένα βαθμό πιστές σε κάποιες πιο παραδοσιακές αξίες, δεν μπόρεσαν να γλιτώσουν από τη «λαίλαπα». Η περίπτωση της Hypo Real Estate, μιας τράπεζας από την καθ’ όλα συντηρητική Βαυαρία, δείχνει πόσο βαθιά είχε μεταλλάξει το ευρωπαϊκό DNA η αμερικανική ιδέα των «απεριόριστων ευκαιριών».\nΟι περισσότεροι ειδικοί προβλέπουν ότι τώρα κάτι θα αλλάξει αναγκαστικά. Όπως είχε αλλάξει και στις αρχές της δεκαετίας του ’30. Όμως κανείς δεν φαίνεται να έχει έτοιμη τη λύση. Ο κόσμος είναι πιο μικρός σήμερα, πιο αλληλοδιαπλεκόμενος και πολύ πιο δύσκολα κατανοητός. Για παράδειγμα, κανένας Ευρωπαίος δεν θέλει να δώσει χρήματα για να σώσει την τράπεζα κάποιου άλλου. Αλλά πόσες «καθαρά εθνικές– εθνικά καθαρές» τράπεζες υπάρχουν σήμερα; Πόσο μπορούμε να κρατάμε τη φούσκα γεμάτη για να μη σκάσει; Δεν θα τελειώσει κάποια στιγμή το χρήμα; Μπορεί η Αμερική να βρει τη γιατρειά σε ένα νέο «απομονωτισμό», όπως έκανε στο παρελθόν, για να καθίσει και να γλείψει τις πληγές της; Πειστικές απαντήσεις δεν έχει δώσει κανείς ως τώρα, ούτε οικονομολόγος ούτε πολιτικός.\nΣίγουρα πάντως είναι αφελές να κρυφογελάνε κάποιοι με τα παθήματα της Ουάσιγκτον, να ικανοποιούνται με το απλανές βλέμμα του Τζορτζ Μπους, που μοιάζει ακόμα πιο αβοήθητος και γερασμένος...\nΜπορεί να έβγαλαν τα απωθημένα τους κάποιοι ηγέτες της Λατινικής Αμερικής με ειρωνικές δηλώσεις εναντίον τού μέχρι τώρα πολυπράγμονος μεγάλου αδελφού, αλλά αυτό δεν είναι και κανένας οδικός χάρτης για το μέλλον. Όσο απλοϊκό είναι να λέμε ότι έφταιγαν μόνο οι τραπεζίτες, άλλο τόσο υποκριτικό είναι να πιστεύουμε ότι τα έκαναν όλα οι Αμερικανοί. Και επικίνδυνο να αρνούμαστε ότι και στην Ευρώπη πολλά τα κάναμε όπως οι Αμερικανοί. Σε τελευταία ανάλυση, τώρα που «το πρότυπο των αρχών του 21ου αιώνα» αποκαθηλώθηκε, δεν πρέπει να αρχίσουμε να προβληματιζόμαστε και για κάτι «πιο δικό μας»;\nΑναρτήθηκε από Μπάμπης στις 6:54 μ.μ.\nΗ ιστορία τους ξεκινά από την εποχή των Ετρούσκων και των Ρωμαίων, αν όχι νωρίτερα. Οι Ιταλοί -μαέστροι στη γαστρονομία- εξέλιξαν την παρασκευή των αλλαντικών και των τυριών σε υψηλή τέχνη. Φρέσκα, παλαιωμένα ιταλικά τυριά και αλλαντικά μάς αποκαλύπτουν τα μυστικά και την προέλευσή τους.\nProsciutto Crudo: Είναι τo ωμό ζαμπόν. Υπάρχει το αλμυρό της Τοσκάνης, όπως το Ούμπρια, και το γλυκό, όπως το San Daniele και το Parma. Το πρώτο έχει και πιπέρι και η γεύση του είναι σαφώς πιο έντονη. Το γλυκό αλατίζεται και ξεραίνεται στον αέρα. Πριν μπουν στις καλά αεριζόμενες αποθήκες για ενός έτους ξήρανση, περνούν έντονη μάλαξη με αλάτι. Το γνωστότερο είναι το San Daniele, που φτιάχνεται στην περιοχή του Friuli.\nProsciutto Cotto: Μια μεγάλη γκάμα μαγειρεμένου ζαμπόν από την Ιταλία. Πρόκειται για μπούτι πολύ καλής ποιότητας, που φτιάχνεται με μια παραδοσιακή μέθοδο που διατηρεί τον μυ σκληρό. Πρώτα αφαιρείται το κόκαλο και μετά το κρέας μαρινάρεται σε ένα μίγμα από αλάτι, ζάχαρη, πιπέρι, δάφνη και άλλα μπαχαρικά.\nSpeck: Προέρχεται από τη βορειότερη περιοχή του Adige, όπου εκτός από ιταλικά μιλούν και γερμανικά. Παρόλο που Speck στα γερμανικά σημαίνει λαρδί, το ιταλικό Speck είναι ένα μοναδικό προϊόν. Φτιάχνεται από ωμοπλάτες και μπούτια από τα οποία αφαιρείται το κόκαλο, τα οποία στη συνέχεια επεξεργάζονται με σκόρδο, αλάτι και μπαχαρικά. Έπειτα το κρέας καπνίζεται για εβδομάδες σε ξύλα κέδρου, φλαμουριάς, οξιάς και παλαιώνει για 6 μήνες.\nPancetta: Φτιάχνεται σε όλη την Ιταλία και διαφέρει ανάλογα με την περιοχή σε τύπο και σχήμα. Προέρχεται από τη χοιρινή κοιλιά και διαφέρει σε χρώμα (από ροζ-λευκό σε κόκκινο). Ο πιο γνωστός τύπος είναι η Pancetta Teas, που φτιάχνεται με ή χωρίς δέρμα και σερβίρεται σε επίπεδα κομμάτια. Είναι βασικό συστατικό πολλών πιάτων και χρησιμοποιείται για να δώσει γεύση σε σάλτσες για pasta, ριζότο, αλλά και πιάτα κρεατικών.\nCoppa: Φτιάχνεται από τους μυς του λαιμού του χοιρινού με μια παρόμοια διαδικασία με εκείνη του Prosciutto Crudo. Παρουσιάζεται σε κυλινδρική μορφή με πιο λεπτές άκρες και είναι συμπαγές και αρκετά σκληρό. Εσωτερικά το κρέας είναι σφιχτό και κόκκινο και διατρέχεται από ροζ-λευκές φλέβες λίπους. Το χαρακτηριστικό του πλούσιο άρωμα και η ντελικάτη γεύση του γίνονται ακόμη πιο ιδιαίτερα με την παλαίωση. Γνωστότερη η Coppa Piacentina από την Piacenza.\nSalame Milanese: Ένα από τα πιο διάσημα σαλάμια που φτιάχνεται από χοιρινό και μοσχαρίσιο μίγμα καλά αλεσμένο «a grana di riso» δηλαδή όπως οι κόκκοι του ρυζιού, όπως λένε οι Ιταλοί. Στη συνέχεια γεμίζεται σε χοιρινά έντερα ή συνθετικά όταν πρόκειται για μαζική παραγωγή.\nSalsiccia Fresca: Λουκάνικα που φτιάχνονται σε όλο τον κόσμο και πιθανόν είναι από τα παλαιότερα deli στον κόσμο. Στην Ιταλία υπάρχουν διάφορες τοπικές ποικιλίες. Τις περισσότερες φορές φτιάχνονται από χοιρινό κρέας και λίπος, που αναμιγνύονται καλά και αλέθονται, ενώ στη συνέχεια αρωματίζονται με μπαχαρικά, αλάτι, πιπέρι. Γνωστά τα τοσκανέζικα, που τρώγονται φρέσκα ή παλαιωμένα περίπου για ένα μήνα, τα πικάντικα με σκόρδο και peperoncino, εκείνα με μάραθο και πολλά άλλα συστατικά.\nMortadella: Ένα μεγάλο λουκάνικο που αλλιώς λέγεται και Bologna, από το όνομα της πόλης που το πρωτοανακάλυψε. Φτιάχνεται από άπαχο χοιρινό (ή χοιρινό και μοσχάρι) που αναμιγνύεται με λίπος από τα μάγουλα. Το λεπτοαλεσμένο μίγμα μπαίνει σε κυλινδρικά ρολά και ψήνεται σε φούρνους ατμού. Είναι ελαφρώς πικάντικη, ενώ η γεύση της είναι γεμάτη και ισορροπημένη.\nAsiago: Αγελαδινό τυρί, που προέρχεται από το ομώνυμο υψίπεδο στους Δολομίτες, στην περιοχή του Βένετο και αντιπροσωπεύει το 25% της παραγωγής της περιοχής. Υπάρχουν δύο διαφορετικοί τύποι. Το D’ allevo και το Pressato. Το δεύτερο αντιπροσωπεύει το 75% της παραγωγής και είναι ένα εξαιρετικό επιτραπέζιο τυρί. Ενώ το D’ allevo παλαιώνει 6 μήνες για να δώσει το Mezzano, ένα χρόνο για το Vecchio και δύο για το Stravecchio.\nGorgonzola: Αγελαδινό τυρί, που παίρνει το όνομά του από την ομώνυμη περιοχή όπου παρασκευάζεται εδώ και αιώνες στη Λομβαρδία, λίγο έξω από το Μιλάνο. Σύμφωνα με το θρύλο, προήλθε κατά λάθος όταν ένας ερωτοχτυπημένος τυροκόμος, που είχε αργήσει στο ραντεβού του, άφησε μέρος από το τυρόπηγμα έξω τη νύχτα. Την άλλη μέρα, για να καλύψει το λάθος του, το ανακάτεψε με το υπόλοιπο. Όταν όμως το τυρί ανοίχτηκε μερικούς μήνες μετά, είχε πρασινομπλέ «φλέβες». Υπάρχει η γλυκιά και η πικάντικη.\nGrana Padano: Οι ρίζες του πάνε πίσω στο έτος 1000, στην περιοχή Grana Padano, όπου οι μοναχοί του Chiaravalle ανακάλυψαν την Παρασκευή αυτού του τυριού ως τρόπο διατήρησης του περισσευούμενου γάλακτος. Η ύπαρξη του τυριού υπάρχει σε αρχεία του 1334, αλλά και σε μια διατριβή για τυριά γραμμένη από τον Pantaleone da Confidenza, τo 1477. Πρέπει να σερβίρεται πάντα φρέσκο σε μορφή σφήνας κομμένο από το μεγάλο κεφάλι.\nMozzarella: Ένα από τα πιο δημοφιλή και πολύπλευρα φρέσκα τυριά. Βασικό συστατικό πιάτων που αποτελούν την πεμπτουσία της ιταλικής κουζίνας, όπως την πίτσα και τις σαλάτες με πάστα. Φτιαχνόταν μόνο από βουβαλίσιο γάλα από το 13ο αιώνα από μοναχούς στην περιοχή της Campania, γύρω από τη Νάπολη. Λόγω αυξημένης ζήτησης, το βουβαλίσιο γάλα αντικαταστάθηκε από αγελαδινό. Ωστόσο, η πολυπλοκότητα στη γεύση και η μοναδική υφή δεν συγκρίνονται στη Mozzarella di Bufala.\nParmigiano Reggiano: Ο βασιλιάς των ιταλικών τυριών και ίσως το γνωστότερο παγκοσμίως. Παλαιό σε προέλευση, αναφέρεται και από τον Βοκάκιο το 14ο αιώνα. Ωστόσο, αυτό που ονομάζεται παρμεζάνα στο εξωτερικό έχει διαφορετικά ονόματα και περιοχές παρασκευής στην Ιταλία. Η Reggiano, που θεωρείται η καλύτερη, παράγεται μόλις σε 4 περιοχές στην Emilia και μία στη Λομβαρδία. Αυστηροί νόμοι ελέγχουν την παραγωγή του και η προσθήκη συντηρητικών απαγορεύεται αυστηρά.\nPecorino: Πρόβειο τυρί, που παράγεται σε όλη την Κεντρική και Νότια Ιταλία και τα νησιά. Τα χαρακτηριστικά διαφέρουν ανάλογα με την περιοχή παρασκευής. Παράγεται σε απομονωμένα χωριά στα Απέννινα και το Νότο, όπου η λέξη Pecorino είναι συνώνυμη με εκείνη του τυριού. Η Τοσκάνη, το Lazio, η Σικελία και η Σαρδηνία παράγουν κάποια από τα καλύτερα Pecorino.\nProvolone: Όπως και η Mozzarella, έτσι και το Provolone φτιάχνεται με μια διαδικασία που αποτελείται από στρώματα που του δίνουν μια απαλή υφή. Ενώ οι ρίζες του βρίσκονται στο Νότο, σήμερα παράγεται στο Βορρά από αγελαδινό γάλα. Υπάρχει το γλυκό, που παλαιώνει μόλις 2 μήνες, και το Piccante, που παλαιώνει τουλάχιστον 12 μήνες.\nRicotta Fresca/Salata: Riccota σημαίνει ξαναμαγειρεμένο και αναφέρεται στον τρόπο παρασκευής του, που είναι ίδιος σε όλη την Ιταλία. Φτιαχνόταν από τα ρωμαϊκά χρόνια αλλά καθιερώθηκε κατά τη διάρκεια του Μεσαίωνα με ξαναζέσταμα του γάλακτος που μένει από την παρασκευή σκληρών τυριών. Η φρέσκια Ricotta πρέπει να καταναλώνεται αυθημερόν.\nScarmoza: Πρόκειται για άλλο ένα τυρί που έχει σχήμα αχλαδιού και ανήκει στην ίδια οικογένεια με τη Mozzarela και το Προβολόνε. Παρόλο που είναι πιο σκληρό από τη Μοτσαρέλα, είναι αρκετά μαλακό, λευκό και βουτυράτο. Τρώγεται φρέσκο ή καπνιστό αλλά υπάρχουν και μερικά παλαιωμένα.\nMascarpone: Το όνομα προέρχεται από παραφθορά του ισπανικού «mas que bueno», δηλαδή «καλύτερο από καλό». Μοιάζει περισσότερο με κρέμα παρά με τυρί και χρησιμοποιείται ευρέως στη ζαχαροπλαστική και τη μαγειρική.\nΚάθε καλοκαιρινή του εξόρμηση στην Ελλάδα αποτελεί προσωπική του επιλογή, βάσει διαφόρων κριτηρίων, εκτός των οικονομικών. Αν και θεωρείται από τους καλύτερα αμειβόμενους καλλιτέχνες συναυλιών, επειδή δεν υπάρχουν μεσάζοντες στη διοργάνωσή τους. Χρόνια τώρα διοργανώνει και πραγματοποιεί μόνος του τις συναυλίες του με τη Λοξή Φάλαγγα (οι μουσικοί του) στα πιο απίθανα μέρη της Ελλάδας. Θυμηθείτε τα live στο ηφαίστειο της Νισύρου ή στο αρχαίο θέατρο της Θάσου.\nΓέννημα - θρέμμα της Θεσσαλονίκης, ο Νίκος Παπάζογλου ασχολήθηκε με τη μουσική μέσα από γκρουπς την περίοδο 1965 - 1970. Για ένα μικρό χρονικό διάστημα, μετακομίζει στο Aachen της Δυτικής Γερμανίας (τότε, το 1972) με το συγκρότημά του «ΖΗΛΩΤΗΣ», προκειμένου να επιτύχουν κάτι σε σχέση με τη διεθνή αγορά. Έφτιαξαν έξι τραγούδια που ηχογραφήθηκαν στο Μιλάνο, τα οποία σήμερα υπάρχουν μόνο σε συλλογές κάποιων φίλων. Γυρίζει στην Ελλάδα, όπου σιγά - σιγά αρχίζει να καλλιεργεί όσα έχει στο μυαλό του. «Κάναμε γλέντια -θυμάται σήμερα- στο σπίτι μου, όπου το μπουζούκι ξαναζωντάνευε όχι σαν παρεξηγημένο όργανο. Φαινόταν πως έπαιρνα το δρόμο μου, αυτόν που μ’ έφερε μέχρι εδώ»\nΤο 1995 κυκλοφόρησε το «Όταν Κινδυνεύεις Παίξε Την Πουρούδα» και το 2005 η τελευταία του δισκογραφική δουλειά «Μά'ισσα σελήνη». Ίσως 10 χρόνια να μην είναι το σύνηθες διάστημα μεταξύ της κυκλοφορίας δύο δίσκων ενός καλλιτέχνη αλλά στην περίπτωση του Νίκου Παπάζογλου κανόνες και «πρέπει» δεν χωράνε. Δεν έχει μπει γενικά στο παιχνίδι των συχνών εμφανίσεων στα media - τα αποφεύγει σταθερά- και δεν φαίνεται διατεθειμένος να δισκογραφεί μόνο και μόνο για να έχει μια τέτοια παρουσία.\nΑναρτήθηκε από Μπάμπης στις 9:06 μ.μ.\nΟι Γάλλοι στρατιώτες καταναλώνουν μεγάλες ποσότητες αψεντιού το 1840, κατά τη διάρκεια του πολέμου με την Αλγερία, διότι θεωρούν ότι τους προστατεύει από την ελονοσία –κάνοντάς τους, παράλληλα, να ξεχνούν τις κακουχίες και την εν γένει κατάσταση. Μερικά χρόνια αργότερα, το αψέντι θα περάσει από τα πεδία της μάχης στα καφέ και τα καμπαρέ του Παρισιού, όπου θα βρει μεγάλη απήχηση στους καλλιτεχνικούς κύκλους. Ένα βράδυ του 1889 ο Τουλούζ Λωτρέκ σερβίρει ένα κοκτέιλ με βάση το αψέντι στους θαμώνες του Moulin Rouge και η Πράσινη Νεράιδα αποκτά επισήμως το διαβατήριό της για τους κύκλους της διανόησης. Μποντλέρ, Βερλέν, Ρεμπό, Ζολά, Πικάσο, Χέμινγουεϊ κι αμέτρητοι άλλοι ορκίζονται εφεξής στο όνομά του και ο όρος «αψεντισμός» γράφεται –με πράσινα γράμματα– στην ιστορία.\nΗ αρχή του τέλους ήρθε όταν, περί τα τέλη του 19ου αιώνα, στην Άρλ της Νότιας Γαλλίας ο Βίνσεντ Βαν Γκογκ έκοψε το αυτί του, μετά από έναν ιδιαίτερα έντονο καβγά με το συγκάτοικό του, Πολ Γκογκέν. Πράξη η οποία αποδόθηκε στην υπερβολική κατανάλωση αψεντιού και, μαζί με διάφορες άλλες παρενέργειες που οι συντηρητικοί κύκλοι ισχυρίζονταν πως προκαλεί το πράσινο δηλητήριο σε «σωστούς και ευυπόληπτους κατά τα άλλα ανθρώπους, τους οποίους μεταμορφώνει σε τέρατα», οδήγησαν τελικά στην απαγόρευσή του σε όλες σχεδόν τις ευρωπαϊκές χώρες –πλην της Τσεχίας, της Ισπανίας και της Πορτογαλίας.\nΣτην ταινία Moulin Rouge, ο Τουλούζ Λωτρέκ και η παρέα του βρέχουν μια κουταλιά ζάχαρη με αψέντι, της βάζουν φωτιά, τη διαλύουν στο ποτό, τη σβήνουν με νερό και τσουγκρίζουν τα ποτήρια τους. Αυτός ο τρόπος σερβιρίσματος, γνωστός ως bohemian style, καθιερώθηκε στα μπαρ της Πράγας στις αρχές της δεκαετίας του 1990. Σύμφωνα με την παραδοσιακή συνταγή των αρχών του 19ου αιώνα, το αυθεντικό κουτάλι του αψεντιού –αυτό με τις τρύπες– τοποθετείται πάνω σε ένα ποτήρι γεμάτο κατά το 1/3 με αψέντι. Αφού βάλουμε στο κουτάλι ένα κυβάκι ζάχαρης, ρίχνουμε αργά παγωμένο νερό, έως ότου η ζάχαρη λιώσει και το ποτήρι γεμίσει. Η διαλυμένη ζάχαρη και το νερό θολώνουν το αψέντι, το οποίο αποκτά με τον τρόπο αυτό τη σωστή γεύση.\nΤο 1864, ο Dr. Valentin Magnan συνέβαλλε στον πόλεμο κατά του αψεντιού με τα πειράματά που διενήργησε σε ινδικά χοιρίδια, και τα οποία κατέληξαν στο συμπέρασμα ότι η θυϊόνη που περιέχεται στο αψέντι προκαλεί σπασμούς και άλλες παρενέργειες, καθιστώντας το συγκεκριμένο ποτό περισσότερο επικίνδυνο από άλλα οινοπνευματώδη. Παρά το γεγονός ότι κατηγορήθηκε για πρόκληση παραισθήσεων, εθισμού, σχιζοφρένειας και άλλων παρενεργειών που οδήγησαν στην απαγόρευσή του, η σύνδεση των συμπτωμάτων αυτών με τη θυϊόνη ποτέ δεν αποδείχθηκε επιστημονικά. Η πράσινη νεράιδα που έβλεπαν ο Λωτρέκ και οι φίλοι του, και οι τουλίπες στα πόδια του Όσκαρ Ουάιλντ αποδόθηκαν, τελικά, στην υψηλή περιεκτικότητα του αψεντιού σε αλκοόλ –πράγμα που οδήγησε στην άρση της απαγόρευσης, με τον προαναφερθέντα όρο της περιορισμένης περιεκτικότητας σε θυϊόνη, η οποία μπορεί να μην είναι, τελικά, παραισθησιογόνος, είναι, όμως, σε μεγάλες ποσότητες, τοξική.\nΣτη δαιμονοποίηση του αψεντιού ήρθε, το 1986, να προστεθεί ένας ακόμη αστικός θρύλος. Σύμφωνα με την Αποκάλυψη του Ιωάννη, «κατά το τρίτο σάλπισμα, έπεσε από τον ουρανό άστρο μεγάλο σα λαμπάδα στο 1/3 των ποταμών και στις πηγές των νερών. Το όνομα του άστρου είναι αψιθιά. Το ένα τρίτο των νερών έγινε αψιθιά και πολλοί άνθρωποι πέθαναν από το νερό διότι έγινε πικρό». Στα ουκρανικά, Τσερνομπίλ ονομάζεται ένα φυτό παρεμφερές με την αψιθιά, η λατινική ονομασία του οποίου είναι Artemisia vulgaris –ενώ της αψιθιάς Artemisia absinthium. Λεπτομέρεια που παραλείφθηκε όταν οι New York Times δημοσίευσαν ένα σχετικό άρθρο μετά το πυρηνικό ατύχημα, στο οποίο ένας Ρώσος συγγραφέας, το όνομα του οποίου δε δόθηκε στη δημοσιότητα, φερόταν να λέει πως Τσερνομπίλ στα ουκρανικά σημαίνει αψιθιά, προσφέροντας έδαφος για τη δημιουργία του μύθου.\nΑναρτήθηκε από Μπάμπης στις 9:07 μ.μ.\nΟ Ντούσαν Μπάγεβιτς ξανά στο τιμόνι της αγαπημένης του ομάδας\nΟ Ντούσαν Μπάγεβιτς είναι ο νέος προπονητής της ΑΕΚ μετά την οριστική συμφωνία που επήλθε στις συζητήσεις του με τους μετόχους της ΠΑΕ. Η ανακοίνωση της πρόσληψης του ανθρώπου που έχει συνδέσει το όνομά του με τα έξι τελευταία πρωταθλήματα της Ένωσης θα γίνει μόλις επιστρέψει από τη Νέα Υόρκη ο μεγαλομέτοχος Νίκος Νοτιάς του οποίου ο ρόλος στην υπόθεση ήταν καταλυτικός.\nΤο καλοκαίρι του 1988 η ΑΕΚ ανακοίνωνε την πρόσληψη του Ντούσαν Μπάγεβιτς στο πόστο του προπονητή και η πιο θυελλώδης σχέση στην ιστορία του ελληνικού ποδοσφαίρου ξεκινούσε. Μία σχέση που, 20 χρόνια μετά, θα εξακολουθεί απ' ό,τι φαίνεται να απασχολεί τον ποδοσφαιρικό μας μικρόκοσμο.\nΟ Μπάγεβιτς είχε αναπτύξει σχέσεις στοργής με τους φιλάθλους της ΑΕΚ από την εποχή που αγωνιζόταν ως ποδοσφαιριστής με τη φανέλα της Ένωσης. Η πρόσληψή του στη θέση του προπονητή έφερε ενθουσιασμό ο οποίος εξελίχθηκε σε...έρωτα όταν ο Σέρβος τεχνικός έφερνε στην ΑΕΚ το πρώτο πρωτάθλημά της μετά από 10 χρόνια. Από το Μάιο του 1989 και μετά, ο λόγος του Μπάγεβιτς ήταν νόμος στη Νέα Φιλαδέλφεια καθώς ο κόσμος (και ιδιαίτερα οι οργανωμένοι) τον λάτρευαν σαν θεό.\nΣτη διοικητική κρίση με το Στράτο Γιδόπουλο στις αρχές της δεκαετίας του 90, ο κόσμος ψήφισε, χωρίς να το σκεφτεί πολύ, Μπάγεβιτς και η ΑΕΚ κατέληξε στα χέρια του Κώστα Γενεράκη (και αργότερα του Δημήτρη Μελισσανίδη και του Γιάννη Καρρά) για να αρχίσει μία χρυσή εποχή τίτλων και εκπληκτικού ποδοσφαίρου για την Ένωση. Όταν ο Σέρβος τεχνικός κατέκτησε και το δεύτερο πρωτάθλημά του με την ΑΕΚ (την περίοδο 1991-92) όλοι πίστεψαν ότι η σχέση με την ομάδα της καρδιάς του θα ήταν παντοτινή. Άλλωστε, στις εξέδρες του «Νίκος Γκούμας» ένα σύνθημα δονούσε σε κάθε ματς την ατμόσφαιρα: «ΑΕΚ, Ντούσαν». Κυρίως από τη «σκεπαστή», για να μην ξεχνιόμαστε.\nΗ περίοδος 1995-96 θα μείνει αξέχαστη στο Ντούσαν Μπάγεβιτς για πολλούς λόγους. Η ομάδα που «έχτισε» το καλοκαίρι του 1995 με ηγέτη τον Βασίλη Τσιάρτα «κεντούσε» στον αγωνιστικό χώρο, έπαιζε ποδόσφαιρο που σπανίως τα ελληνικά γήπεδα βλέπουν και ο κόσμος απολάμβανε θέαμα υψηλού επιπέδου.\nΌμως, από το Φεβρουάριο του 1996 όταν οι φήμες για επικείμενη συμφωνία του Ντούσαν Μπάγεβιτς με τον Ολυμπιακό του Σωκράτη Κόκκαλη φούντωσαν, η αγωνία χτύπησε κόκκινο στη Νέα Φιλαδέλφεια. Οι οργανωμένοι, που βρίσκονταν σε ανοιχτό πόλεμο με το μεγαλομέτοχο Μιχάλη Τροχανά, θεωρούσαν το διοικητικό ηγέτη της Ένωσης ηθικό αυτουργό της πιθανής φυγής του Σέρβου προπονητή.\nΤο κάθε εντός έδρας παιχνίδι εξελίχθηκε σε διαδήλωση υπέρ του Μπάγεβιτς και κατά του Τροχανά αλλά ο προπονητής δεν έπαιρνε δημοσίως θέση. Όταν μετά από παιχνίδι, είπε στον κόσμο ότι «αν πάρουμε το Κύπελλο, θα μείνω», οι φίλοι της ομάδας αναθάρρησαν. Η ΑΕΚ κατέκτησε, πράγματι, το Κύπελλο (με το εμφατικό 7-1 επί του Απόλλωνα Αθηνών σε μία απίθανη ποδοσφαιρική παράσταση) όμως η απώλεια του πρωταθλήματος και η ήττα από τον Παναθηναϊκό στο ΟΑΚΑ (για την οποία οι οργανωμένοι θεώρησαν αποκλειστικό υπεύθυνο τον προπονητή) έκαναν το γυαλί να σπάσει. Το καλοκαίρι του 1996 ο Μπάγεβιτς ήταν πια προπονητής του Ολυμπιακού και νούμερο ένα εχθρός για τον κόσμο (ή τουλάχιστον για μεγάλη μερίδα του) της ΑΕΚ.\nΤο βράδυ που ο Ντούσαν Μπάγεβιτς επέστρεψε στο «Νίκος Γκούμας» για να αντιμετωπίσει την ΑΕΚ ως προπονητής του Ολυμπιακού θα μείνει, επίσης, χαραγμένο έντονα στη μνήμη του. Μάλιστα, το πικρό ποτήρι το ήπιε δύο φορές, αφού ο αγώνας που επρόκειτο να διεξαχθεί Κυριακή, αναβλήθηκε για την επομένη λόγω έντονης βροχόπτωσης.\nΌταν ο άλλοτε λατρεμένος Σερβοέλληνας μπήκε στον αγωνιστικό χώρο με την κόκκινη φόρμα, έγινε πραγματικά χαμός. Ο κόσμος, σε έξαλλη κατάσταση, πετούσε πεντοχίλιαρα με το πρόσωπο του Μπάγεβιτς, έβριζε και έφτυνε. Και σε κάθε ένα από τα δύο γκολ εκείνης της βραδιάς (η ΑΕΚ επικράτησε 2-0) οι φίλοι της ΑΕΚ πανηγύριζαν σαν να έπαιρνε η ομάδα τους το Τσάμπιονς Λιγκ. Περισσότερο από όλους πανηγύριζε ο φυσιοθεραπευτής της Ένωσης Νίκος Πανταζής, άλλοτε στενός φίλος του Μπάγεβιτς, και εκείνο τον καιρό φανατικός εχθρός του.\nΜετά από την επιτυχημένη θητεία του στον Ολυμπιακό αλλά και το εξίσου επιτυχημένο πέρασμα από τον πάγκο του ΠΑΟΚ, ο Ντούσαν Μπάγεβιτς αναζητούσε τον επόμενο ποδοσφαιρικό σταθμό του το καλοκαίρι του 2002. Η δήλωσή του σε απογευματινή εφημερίδα «Είμαι ΑΕΚτζης» προετοίμασε το έδαφος και ο τότε διοικητικός ηγέτης της ΑΕΚ Μάκης Ψωμιάδης αποφάσισε να τολμήσει να πάει κόντρα στην Original. Συμφώνησε με τον Μπάγεβιτς και τον έφερε ξανά στη Νέα Φιλαδέλφεια.\nΑπό την παρουσίασή του ακόμα, ο Σερβοέλληνας προπονητής άρχισε να καταλαβαίνει ότι τα νεύρα του θα δοκιμάζονταν όσο ποτέ. Οι οργανωμένοι έκαναν αισθητή την παρουσία τους όταν ο Μάκης Ψωμιάδης παρουσίασε το νέο (παλιό) προπονητή και δεν τον άφησαν σε χλωρό κλαρί όλη τη σεζόν. Η πρώτη χρονιά, παρόλα αυτά, βγήκε (όχι αναίμακτα πάντως) με την ΑΕΚ να παίζει καλή μπάλα, κυρίως στο Τσάμπιονς Λιγκ.\nΚατά τη διάρκεια της περιόδου 2003-04 όμως, το πράγμα ξέφυγε, με περιστατικά που κανονικά θα έπρεπε να καταγράφονται από το αστυνομικό δελτίο. Ο Μπάγεβιτς ήρθε στα χέρια με οπαδούς στην Εθνική οδό, είδε εμετικά πανό να αναρτώνται στο γήπεδο των Άνω Λιοσίων (που η ΑΕΚ χρησιμοποιούσε ως έδρα) ενώ υπέστη σοκ όταν άγνωστοι του έστειλαν σφαίρες (!) στο σπίτι του. Μετά από εκείνο το περιστατικό, δεν άντεξε και ξέσπασε, τονίζοντας με νόημα: «Εγώ θα σκοτώσω τον αρχηγό τους…».\nΤο πανό που ξεπέρασε τα όρια στο εντός έδρας παιχνίδι με τον Ηρακλή (το οποίο χτύπησε την πιο ευαίσθητη χορδή του ανθρώπου Μπάγεβιτς) ώθησε τον προπονητή της ΑΕΚ στην έξοδο. Χωρίς καν να περιμένει τη λήξη του ημιχρόνου, ο Σερβοέλληνας τεχνικός σηκώθηκε από τον πάγκο του, έβγαλε τα γάντια, πήγε στα αποδυτήρια, άλλαξε και άφησε πίσω του την αρρωστημένη ατμόσφαιρα. Τότε όλοι στοιχημάτιζαν ότι δεν θα επέστρεφε ποτέ στην ΑΕΚ. Τώρα αποδεικνύεται ότι ακόμα και τα πιο ισχυρά στάνταρ σπάνε.\nΟ Μπάγεβιτς στην πρώτη θητεία του στην ΑΕΚ (1989-1996)\n215 νίκες, 70 ισοπαλίες, 56 ήττες\nΠρωταθλήματα (4): 1989, 1992, 1993, 1994\nΚύπελλα (1): 1996\nΟ Μπάγεβιτς στη δεύτερη θητεία του (2002-2004)\n45 νίκες, 13 ισοπαλίες, 13 ήττες.\nΗ Βίκυ Μοσχολιού, η μεγαλύτερη γυναικεία φωνή που ανέδειξε το ελληνικό τραγούδι, γεννήθηκε στις 23 Μαΐου του 1943 στο Μεταξουργείο και έζησε τα παιδικά της χρόνια στο Αιγάλεω. Χρόνια στερημένα, αλλά γεμάτα αγάπη και μουσική, καθώς ο πατέρας της δεν αποχωριζόταν το γραμμόφωνο και την πλούσια συλλογή του από λαϊκά δισκάκια της εποχής.\nΓια να βοηθήσει την οικογένεια της, δεκατριάχρονο κοριτσάκι ακόμα, πιάνει δουλειά σε εργοστάσιο ως κορδελιάστρα. Πάντα, όμως, είτε ανάμεσα στις κλωστές και τα καρούλια, είτε στις ανθισμένες μυγδαλιές της Αγίας Βαρβάρας, η Βίκυ έχει ένα τραγούδι στο στόμα. Οι αυστηρών αρχών γονείς της, όμως, δεν της επιτρέπουν να δουλέψει νύχτα. Με την παρέμβαση της ξαδέρφης της, Έφης Λίντα, πείθονται τελικά και το 1962, Κυριακή του Πάσχα, η Βίκυ κάνει την πρεμιέρα της στο πάλκο, δίπλα στο Γρηγόρη Μπιθικώτση και τη Δούκισσα, στην «Τριάνα του Χειλά».\nΕκεί, δύο χρόνια μετά, την ακούει τυχαία ο Σταύρος Ξαρχάκος που αναζητά εκείνη την περίοδο μια νέα φωνή για να ερμηνεύσει το θρυλικό πλέον τραγούδι «Χάθηκε το φεγγάρι» στην ταινία «Λόλα», με το Νίκο Κούρκουλο και τη Τζένη Καρέζη. Είναι η αρχή μιας λαμπρής καριέρας, καθώς ακολουθούν αμέτρητες συνεργασίες, σχεδόν με όλους τους κορυφαίους συνθέτες και στιχουργούς: το Σταύρο Ξαρχάκο, το Γιάννη Σπανό, το Γιώργο Ζαμπέτα, τον Απόστολο Καλδάρα, το Δήμο Μούτση, τον Άκη Πάνου, το Μίκη Θεοδωράκη, το Σταύρο Κουγιουμτζή, το Βασίλη Τσιτσάνη, το Μάρκο Βαμβακάρη, το Γιάννη Μαρκόπουλο, το Μίμη Πλέσσα, το Λουκιανό Κηλαϊδόνη το Σταμάτη Κραουνάκη, το Μάνο Ελευθερίου, το Λευτέρη Παπαδόπουλο, τη Λίνα Νικολακοπούλου, το Γιώργο Σεφέρη, το Γιάννη Ρίτσο, το Νίκο Γκάτσο, την Ευτυχία Παπαγιαννοπούλου, το Βαγγέλη Γκούφα, τον Πυθαγόρα, τον Κώστα Τριπολίτη.\n«Τα τρένα που φύγαν», «Τα δειλινά», «Οι μετανάστες», «Τα αρχοντορεμπέτικα» είναι μερικές μόνο επιτυχίες από το πλούσιο ρεπερτόριό της, που ξεκινά από το ρεμπέτικο και το λαϊκό για να καταλήξει στο ελαφρολαϊκό και το έντεχνο, γιατί η σπουδαία, ιδιαίτερη δωρική φωνή της με τη χαρακτηριστική βραχνάδα και τις απεριόριστες δυνατότητες δε χώρεσε ποτέ ταμπέλες.\nΤο 1972 είναι η πρώτη λαϊκή τραγουδίστρια που εγκαταλείπει τα μεγάλα νυχτερινά κέντρα και τα υψηλά νυχτοκάματα για να κατέβει στην Πλάκα, αρχικά στο «Ζουμ» και μετά στο «Ζυγό», δημιουργώντας έναν εναλλακτικό τρόπο διασκέδασης, με άλλο ήθος και ύφος. Έξι συνεχείς σεζόν η Μοσχολιού τραγουδά στις μπουάτ Μούτση, Μαρκόπουλο, Θεοδωράκη και Σπανό και παράλληλα δισκογραφεί μερικά από τα σημαντικότερα τραγούδια της, όπως το «Έτσι είναι η ζωή», «Μια βραδιά στη Λάρισα», «Μεσόγειος», «Η Ρόζα η ναζιάρα», «Άνθρωποι Μονάχοι».\nΕλάχιστοι γνωρίζουν ότι η Βίκυ Μοσχολιού εμφανίστηκε στο Κάρνεγκι Χολ της Νέας Υόρκης το Ρόγιαλ Άλμπερτ Χολ του Λονδίνου και το θέατρο Ολυμπιά του Παρισιού. Γιατί με τη σεμνότητα και την απλότητα που τη διακατείχε ελάχιστες φορές μιλούσε για τους θριάμβους της.\nΤην ίδια διακριτικότητα επέδειξε και στην προσωπική της ζωή, κρατώντας την πάντα μακριά από το φως της δημοσιότητας κι ας οργίαζε ο κοσμικός τύπος της εποχής για το φλογερό της ειδύλλιο με το μετέπειτα σύζυγό της, για 18 ολόκληρα χρόνια, το θρύλο των γηπέδων, Μίμη Δομάζο, με τον οποίο απέκτησε δύο κόρες.\n1970 Βίκυ Μοσχολιού\n1971 Βίκυ Μοσχολιού Νο 1\n1971 Ιερά οδός\n1975 Λαϊκή παράδοση\n1977 Η Βίκυ Μοσχολιού τραγουδά Γιάννη Σπανό\n1977 14 Χρυσές επιτυχίες της Βίκυς Μοσχολιού\n1978 14 Χρυσές επιτυχίες της Βίκυς Μοσχολιού Νο 2\n1978 Λαϊκά τραγούδια απ' όλο τον κόσμο\n1981 Σκουριασμένα χείλια\n1982 Τραγούδια της Ευτυχίας Παπαγιαννοπούλου\n1983 Αξέχαστες επιτυχίες Νο 2\n1986 Στους ανήσυχους δρόμους\n1992 Καινούργιo πράγμα\n1995 Τραγουδά Γιώργο Ζαμπέτα\n1995 Από τους θησαυρούς των 45 στροφών\n1995 Οι μεγάλες επιτυχίες\nΜπαράκ Ομπάμα: 44ος πρόεδρος των ΗΠΑ. Μπορούμε να ελπίζουμε;\nΠαιδί της μεταπολεμικής δημογραφικής έκρηξης, ο Μπαράκ Χουσέιν Ομπάμα, ο θριαμβευτής των εκλογών και πρώτος Αφροαμερικανός πρόεδρος στην ιστορία των ΗΠΑ, γεννήθηκε στις 4 Αυγούστου 1961 στη Χονολουλού της Χαβάης. Ο μικρός Μπαράκ υπήρξε ο καρπός του έρωτα της Αμερικανίδας Αν Ντάνχαμ και του Κενυάτη Μπαράκ Ομπάμα του πρεσβύτερου. Οι δύο νέοι γνωρίστηκαν ενώ φοιτούσαν στο Πανεπιστήμιο της Χαβάης και παντρεύτηκαν το 1959. Ωστόσο, ο γάμος τους δεν έμελλε να διαρκέσει. Χώρισαν το 1963 και ο καθένας ακολούθησε το δικό του δρόμο. Η Αν παντρεύτηκε ένα άλλο συμφοιτητή της, τον Λόλο Σοετόρο, και τον ακολούθησε στην Ινδονησία και ο πρώτος σύζυγός της επέστρεψε στην πατρίδα του την Κένυα. Πρόλαβε να δει το μικρό γιο του μια ακόμη φορά πριν χάσει τη ζωή του σε τροχαίο το 1982.\nΟ μικρός Ομπάμα έμαθε τη γλώσσα της νέας του πατρίδας εύκολα και αφού τελείωσε το δημοτικό στην Ινδονησία, η μητέρα του τον έστειλε στη Χαβάη, στους γονείς της, για να τελειώσει το αμερικανικό λύκειο. Παρά τις διαρκείς αλλαγές, ο μικρός είχε εκπληκτικές επιδόσεις στο σχολείο και αφού κέρδισε μια τάξη, πήρε το απολυτήριό του με άριστα, το 1979.\nΤον περασμένο Αύγουστο, στην πρώτη του τηλεοπτική αναμέτρηση με τον υποψήφιο των Ρεπουμπλικάνων Τζον Μακ Κέιν, παραδέχθηκε ότι στη διάρκεια της εφηβείας του πειραματίστηκε με απαγορευμένες ουσίες (μαριχουάνα, κοκαΐνη) και αλκοόλ και χαρακτήρισε εκείνη την περίοδο ως το «μεγαλύτερο ηθικό του ολίσθημα». Οι εφηβικές ανησυχίες δεν τον έκαναν να ξεστρατίσει από το στόχο του. Συνέχισε τις σπουδές του και εγκαταστάθηκε στο Λος Άντζελες, όπου παρακολούθησε μαθήματα στο Κολέγιο Occidental, ενώ εν συνεχεία πήρε μεταγραφή στο Πανεπιστήμιο Κολούμπια της Νέας Υόρκης, απ’ όπου αποφοίτησε το 1983 με πτυχίο στις Πολιτικές Επιστήμες και ειδικότητα στις διεθνείς σχέσεις.\nΤα επόμενα δύο χρόνια εργάστηκε σε εταιρία επιχειρηματικών ερευνών και την Εταιρία Ερευνών Δημόσιου Ενδιαφέροντος της Νέας Υόρκης, αλλά τον Ιούνιο του 1985 μετακόμισε στο Σικάγο για να αναλάβει τη διεύθυνση του αναπτυξιακού προγράμματος που χρηματοδοτούσε η Ρωμαιοκαθολική εκκλησία. Το πρόγραμμα αφορούσε οκτώ ενορίες της στην υποβαθμισμένη νότια πλευρά της πόλης, όπου βασιλεύουν η φτώχεια, η ανεργία και η εγκληματικότητα. Η εμπειρία τού έδωσε την ευκαιρία να γνωρίσει από κοντά ένα πρόσωπο της Αμερικής, το οποίο δεν είχε γνωρίσει μέχρι τότε και τον βοήθησε να διαμορφώσει τη μετέπειτα πολιτική του φιλοσοφία.\nΣτα μέσα της δεκαετίας του ’88 ταξίδεψε για μερικές εβδομάδες στην Ευρώπη και εν συνεχεία στην ιδιαίτερη πατρίδα του πατέρα του, στην Κένυα.\nΤην ίδια χρονιά έγινε δεκτός στο Χάρβαρντ για να συνεχίσει τις σπουδές του στη Νομική Σχολή, ενώ επελέγη ως συνεργάτης της Επιθεώρησης Harvard Law Review, που θεωρείται η πιο έγκυρη στις ΗΠΑ. Το Φεβρουάριο του 1990 εξελέγη πρόεδρος της επιθεώρησης, ένας τίτλος ο οποίος τον έκανε διάσημο στους νομικούς κύκλους της χώρας, καθώς ήταν ο πρώτος Αφροαμερικανός στη θέση αυτή. Αποφοίτησε από τη Νομική το 1991 με βαθμό άριστα και επέστρεψε στο Σικάγο, όπου τα προηγούμενα καλοκαίρια είχε εργαστεί ως βοηθός σε διάφορα μεγάλα δικηγορικά γραφεία για να πληρώσει τα δίδακτρά του. Στο γραφείο Sidley Austin, τον Ιούνιο του 1989, γνώρισε και ερωτεύτηκε τη σύζυγό του, Μισέλ Ρόμπινσον. Παντρεύτηκαν το 1992 και απέκτησαν δύο κορίτσια, τη Μάλια-Αν (10 ετών σήμερα) και τη Νατάσα ή Σάσα (7 ετών).\nΗ Νομική Σχολή του Πανεπιστημίου του Σικάγο τού προσέφερε τη θέση του λέκτορα του Συνταγματικού Δικαίου το ’91, ενώ παράλληλα του έδωσε προκαταβολή για τη συγγραφή ενός βιβλίου με θέμα τις φυλετικές διακρίσεις στις ΗΠΑ. Αποτέλεσμα αυτής της πρότασης ήταν τελικά το αυτοβιογραφικό βιβλίο του, «Dreams of My Father», που εκδόθηκε στα μέσα του ’95. Στο πανεπιστήμιο δίδαξε επί 12 χρόνια, ενώ παράλληλα ασκούσε τη δικηγορία.\nΣτην πολιτική μπήκε το 1996 και κατάφερε να εκλεγεί στο Κοινοβούλιο του Ιλινόι με την πρώτη προσπάθεια. Χάρη στις μεταρρυθμίσεις τις οποίες προώθησε για να βελτιώσει τη ζωή των μη προνομιούχων οικογενειών, εξελέγη άλλες δύο φορές (1998 και 2002), ενώ τον Ιανουάριο του 2003 έγινε πρόεδρος της Επιτροπής Υγείας και Ανθρωπιστικών Υπηρεσιών. Τον Ιούλιο του 2004 εκφώνησε τη βασική ομιλία στο Συνέδριο των Δημοκρατικών στη Βοστόνη και τόνισε την ανάγκη να αλλάξουν οι οικονομικές και κοινωνικές προτεραιότητες της αμερικανικής κυβέρνησης, γεγονός που τον καθιέρωσε ως το νέο ανερχόμενο αστέρι του κόμματος. Μερικούς μήνες αργότερα εξελέγη στη Γερουσία με συντριπτική πλειοψηφία και το περιοδικό «ΤIME» τον χαρακτήρισε ως έναν από τους καλύτερους πολιτικούς των ΗΠΑ. Έπειτα από ένα σκληρό αγώνα με αντίπαλο τη Χίλαρι Κλίντον εξασφάλισε τελικά το χρίσμα των Δημοκρατικών.\nΟ νέος πρόεδρος των ΗΠΑ έχει γράψει ένα ακόμη βιβλίο με τίτλο «The Audacity of Hope», το οποίο από τον Οκτώβριο του ’96 που πρωτοκυκλοφόρησε παραμένει στις πρώτες θέσεις της λίστας των «New York Times» με τα μπεστ σέλερ. Πρόσφατα κυκλοφόρησε και στα ελληνικά με τον τίτλο «Τολμώ να ελπίζω».\nΝα τολμήσουμε, άραγε κι εμείς να ελπίσουμε ότι μπορεί ένας άνθρωπος να φέρει την αλλαγή;\nΑναρτήθηκε από Μπάμπης στις 4:53 μ.μ.


ΕΡΓΑΣΙΑΚΟ ΠΡΩΤΑΘΛΗΜΑ ΚΑΛΑΘΟΣΦΑΙΡΙΣΗΣ ΡΕΘΥΜΝΟΥ: Φεβρουαρίου 2020\nΑνακοίνωση από την Επιτροπή ποινών του 25ου Εργασιακού Πρωταθλήματος Καλαθοσφαίρισης Ρεθύμνου 2019-2020, 24/2/2020\nΗ Επιτροπή ποινών του 25ου Εργασιακού Πρωταθλήματος Καλαθοσφαίρισης Ρεθύμνου 2019-20 στη συνεδρίαση του στις 24/2/2020, αφού έλαβε υπόψη του το Φ.Α. και τις αναφορές των ορισμένων διαιτητών για τον αγώνα (A2) BEST CAR IKE - PHOTOΕΚΦΡΑΣΗ (Σάββατο 22 Ιανουαρίου 2020), αποφάσισε ομόφωνα την ποινή αποκλεισμού μια (1) αγωνιστικής στον αθλητή , ΝΥΚΤΑΡΗ Κ. (PHOTOΕΚΦΡΑΣΗ) σύμφωνα με το άρθρο 4ο των κανονισμών του . Ε Π.Κ.Π.Κ.2019-20 ( ΕΙΔΙΚΟΥ ΠΕΙΘΑΡΧΙΚΟΥ ΚΑΝΟΝΙΣΜΟΥ-ΕΣΑΚΕ 2019-20.)\nΑναρτήθηκε από Chris Rethymno στις 8:50 μ.μ.\nΠρόγραμμα 9ης Αγωνιστικής Α1 Κατηγορίας και 8ης Αγωνιστικής Α2 Κατηγορίας του 25ου Εργασιακού Πρωταθλήματος Καλαθοσφαίρισης Ρεθύμνου 2019-2020.\n14:30 (A2) ΡΑΚΟΔΙΚΕΙΟ - PLATANOS TOURS\n16:00 (A2) THINK VILLA - NRG RETHYMNO BC\n17:45 (A2) ΛΕΣΧΗ ΤΡΑΠΕΖΙΚΩΝ ΥΠΑΛ.Ν. ΡΕΘΥΜΝΗΣ - ΝΕΟΙ ΕΠΙΧΕΙΡΗΜΑΤΙΕΣ\n19:30 (A1) ΓΙΑΤΡΟΙ - ΠΥΡΟΣΒΕΣΤΙΚΗ\n21:15 (A1) BEST CAR IKE - PHOTOΕΚΦΡΑΣΗ\n10:00 (A2) ΧΟΡΕΥΤΕΣ - ΟΙΩΝΟΣ-Κ.Α.Ρ.\n11:30 (A2) ΠΟΛΥΜΗΧΑΝΟ - MACRON STORE\n13:15 (A2) KLADOS TOURS - ΑΦΟΙ ΖΟΥΜΠΟΥΛΑΚΗ BC\n16:00* (A1) ΠΑΝΕΠΙΣΤΗΜΙΟ - SAILING EXPERIENCE\n17:45* (A1) HAAGEN DAZS BC - ΕΛΕΥΘΕΡΟΙ ΕΠΑΓΓΕΛΜΑΤΙΕΣ\n19:30* (A1) ΦΟΙΤΗΤΕΣ - BILLIA'S\n21:15* (A1) OCEAN BC/ΣΠΗΛΙ - KOUMOI BC MARMAL MAMALAKIS\n* Λόγω αδυναμίας κάλυψης από τον σύνδεσμο διαιτητών Κρήτης τα παιχνίδια της Κυριακής μετά τις 15:00 θα πάνε ΟΛΑ μια ώρα μετά!!!\nΑναρτήθηκε από Chris Rethymno στις 4:10 μ.μ.\nΠρόγραμμα 8ης Αγωνιστικής A3 Κατηγορίας του 25ου Εργασιακού Πρωταθλήματος Καλαθοσφαίρισης Ρεθύμνου 2019-2020.\n16:00 (A3) L'ETOILE DU SUD - ΡΑΨΩΔΙΑ\n17:45 (A3) ΣΥΛΛΟΓΟΣ ΑΡΚΑΔΙ - ΕΠΙΧΕΙΡΗΜΑΤΙΕΣ & ΙΔ. ΥΠΑΛΛΗΛΟΙ\n19:30 (A3) ΠΡΩΤΟΒΑΘΜΙΑ - ΓΙΑΤΡΟΙ Α3\n17:00 (A3) ΦΟΙΤΗΤΕΣ/ΡΙΕΣ Α3 - OLYMPIC/BONOBO\n18:45 (A3) BUENO HOTEL - ΓΕΡΑΝΙ BC/JUPITER STORES\n21:00 (A3) ACE PARKING - ΤΕΕ ΡΕΘΥΜΝΟΥ\nΑναρτήθηκε από Chris Rethymno στις 8:35 π.μ.\nΑποτελέσματα 8ης Αγωνιστικής Α1 Κατηγορίας και 7ης Αγωνιστικής Α2 Κατηγορίας του 25ου Εργασιακού Πρωταθλήματος Καλαθοσφαίρισης Ρεθύμνου 2019-2020\n(A2) NRG RETHYMNO BC - ΠΟΛΥΜΗΧΑΝΟ 46-68\n(A2) ΑΦΟΙ ΖΟΥΜΠΟΥΛΑΚΗ BC - ΡΑΚΟΔΙΚΕΙΟ 58-52\n(A2) PLATANOS TOURS - ΧΟΡΕΥΤΕΣ 34-51\n(A1) SAILING EXPERIENCE - ΦΟΙΤΗΤΕΣ 45-50\n(A1) KOUMOI BC MARMAL MAMALAKIS - BEST CAR IKE 85-58\n(A2) ΟΙΩΝΟΣ-Κ.Α.Ρ. - ΛΕΣΧΗ ΤΡΑΠΕΖΙΚΩΝ ΥΠΑΛ.Ν. ΡΕΘΥΜΝΗΣ 61-35\nΟΙΩΝΟΣ/Κ.Α.Ρ.-ΛΕΣΧΗ ΤΡΑΠΕΖΙΚΩΝ ΥΠΑΛΛΗΛΩΝ 61-55\nMACRON STORE - KLADOS TOURS παρ.63-56, καν. 50-50\n(Α1) PHOTOΕΚΦΡΑΣΗ - ΓΙΑΤΡΟΙ 55-57\n(Α1) ΠΥΡΟΣΒΕΣΤΙΚΉ - ΠΑΝΕΠΙΣΤΉΜΙΟ 71-59\n(Α1) OCEAN BC/ΣΠΗΛΙ - HAAGEN DAZS BC 69-44\n(Α1) BILLIA'S - ΕΛΕΎΘΕΡΟΙ ΕΠΑΓΓΕΛΜΑΤΊΕΣ 57-52\nBILLIA'S (Σαβοργιαννάκης Μ.): Σαβοργιαννάκης Μ. 3(1), Σταθακης Π., Σερσέμης Δ. 2, Παπαδάκης Θ. 23(1), Τσιχλής 13(3), Αντουράκης Μ.11(3), Σαβοργιαννάκης Β. 5(1), Παναγιωτάκης Μ.\nΑναρτήθηκε από Chris Rethymno στις 8:53 μ.μ.\nΠρόγραμμα 8ης Αγωνιστικής Α1 Κατηγορίας και 7ης Αγωνιστικής Α2 Κατηγορίας του 25ου Εργασιακού Πρωταθλήματος Καλαθοσφαίρισης Ρεθύμνου 2019-202\n14:30 (A2) NRG RETHYMNO BC - ΠΟΛΥΜΗΧΑΝΟ\n16:00 (A2) ΑΦΟΙ ΖΟΥΜΠΟΥΛΑΚΗ BC - ΡΑΚΟΔΙΚΕΙΟ\n17:45 (A2) PLATANOS TOURS - ΧΟΡΕΥΤΕΣ\n19:30 (A1) SAILING EXPERIENCE - ΦΟΙΤΗΤΕΣ\n21:15 (A1) KOUMOI BC MARMAL MAMALAKIS - BEST CAR IKE\n10:00 (A2) ΟΙΩΝΟΣ-Κ.Α.Ρ. - ΛΕΣΧΗ ΤΡΑΠΕΖΙΚΩΝ ΥΠΑΛ.Ν. ΡΕΘΥΜΝΗΣ\n11:30 (A2) ΝΕΟΙ ΕΠΙΧΕΙΡΗΜΑΤΙΕΣ - THINK VILLA\n13:15 (A2) MACRON STORE - KLADOS TOURS\n15:00 (A1) PHOTOΕΚΦΡΑΣΗ - ΓΙΑΤΡΟΙ\n16:45 (A1) ΠΥΡΟΣΒΕΣΤΙΚΗ - ΠΑΝΕΠΙΣΤΗΜΙΟ\n18:30 (A1) OCEAN BC / ΣΠΗΛΙ - HAAGEN DAZS BC\n20:15 (A1) BILLIA'S - ΕΛΕΥΘΕΡΟΙ ΕΠΑΓΓΕΛΜΑΤΙΕΣ\nΑναρτήθηκε από Chris Rethymno στις 1:30 μ.μ.\nΑνακοίνωση από την Επιτροπή ποινών του 25ου Εργασιακού Πρωταθλήματος Καλαθοσφαίρισης Ρεθύμνου 2019-2020, 3/2/2020\nΗ Επιτροπή ποινών του 25ου Εργασιακού Πρωταθλήματος Καλαθοσφαίρισης Ρεθύμνου 2019-20 στη συνεδρίαση του στις 3/2/2020, αφού έλαβε υπόψη του το Φ.Α. και τις αναφορές των ορισμένων διαιτητών για τον αγώνα (A3) ΓΕΡΑΝΙ BC/JUPITER STORES- L'ETOILE DU SUD (Σάββατο 11 Ιανουαρίου 2020), αποφάσισε ομόφωνα την ποινή αποκλεισμού μια (1) αγωνιστικής στον αθλητή , ΜΑΣΑΟΥΤΗΣ Ε. (ΓΕΡΑΝΙ.BC) σύμφωνα με το άρθρο 4ο των κανονισμών του . Ε Π.Κ.Π.Κ.2019-20 ( ΕΙΔΙΚΟΥ ΠΕΙΘΑΡΧΙΚΟΥ ΚΑΝΟΝΙΣΜΟΥ-ΕΣΑΚΕ 2019-20.)


Υδρόλυση Στη Μεσόγειο | ekriti.gr\nΔευ. 27 ΣΕΠ 21 12:17\nΕπισήμως η χημική "μπουγάδα" στη Μεσόγειο άρχισε - Ζωσμένη η Σούδα από τη ... συνοδεία του Cape Ray\nΤο Σάββατο η Κρήτη "κλείνει" τη Βάση της Σούδας\nΠώς θα εκκενώσουν σε περίπτωση λάθους το Cape Ray - Το υπερσύγχρονο σύστημα διαφυγής\nΗ Κρήτη επιμένει - Νέα επιστολή στους συντονιστές της υδρόλυσης χημικών: Παραβιάζετε κάθε έννοια δικαίου\nΔιαμαρτυρία για τα χημικά στα δυτικά της Κρήτης στο Σύνταγμα (φωτορεπορτάζ)\nΕρώτηση Αυγενάκη σε Βενιζέλο για τα χημικά στη Μεσόγειο\nΜία ... μυστική συνταγή για χημική "σούπα" στο τσουκάλι της Μεσόγείου\nΚινέζοι, Ρώσοι, Αμερικάνοι κι Ευρωπαίοι!!! Όλοι αυτοί που καλοπιάνουμε ως υποψήφιους επενδυτές που θα μας σώσουν από τον οικονομικό μαρασμό. Είναι ΕΔΩ. Μόνο που αυτή τη φορά ήρθαν όχι για να επενδύσουν\nαλλά για να φτιάξουν μία χημική σούπα στο δικό μας το τσουκάλι, στη ΜΕΣΟΓΕΙΟ. Μήνες τώρα καταστρώνουν συνταγές για το πως θα διαλύσουν το θάνατο των χημικών όπλων με θαλασσινό νερό. Μόνο που τις πρώτες ύλες αυτών των όπλων τις ξέρουν καλά οι ίδιοι ή έστω δεν τις φτιάξαμε εμείς. Το σκεύος όμως για το επικίνδυνό τους πείραμα είναι η θάλασσά μας.\nΉρθαν σαν "παγκόσμιοι αφέντες", θρονιάστηκαν στ' ανοιχτά της Κρήτης, δεν έδωσαν λογαριασμό για τα σχέδιά τους κι είναι έτοιμοι να πειραματιστούν με τις ζωές μας.\nΤο ακόμη πιο ενοχλητικό της ....\nΗ Κρήτη αντιδρά στην υδρόλυση με αποκλεισμό της Βάσης στη Σούδα\nΔυναμικές κινητοποιήσεις ετοιμάζει στη\nΣούδα η συντονιστική επιτροπή Χανίων κατά\nτων χημικών. Η σκέψη που θα τεθεί σε...\nΤρόμος ... Ray στη Μεσόγειο - Η Κρήτη στο μάτι του κυκλώνα\nΑπό το 1984 του Όργουελ στο ... 2014 της υδρόλυσης των χημικών\nΈχει αρχίσει να με τρομάζει περισσότερο η τρομολαγνεία μας από τους ίδιους τους τρομοκράτες. Στο βωμό της προληπτικής μας θωράκισης πόσες ελευθερίες θα καταπατηθούν; Μετά την 11η Σεπτεμβρίου του 2001 πόσο πιο ανελεύθεροι γίναμε; Μετά τα σενάρια του υγρού πυρός με πόσο λιγότερες αποσκευές θα ταξιδεύουμε;\nΜε ενοχλεί η έλλειψη τεκμηρίωσης των σχετικών ειδήσεων. Η ασάφεια τους. Κάποιοι, κάπου συνελήφθησαν γιατί κάτι θα επιχειρούσαν σε κάποιες πτήσεις αλλά κάποιοι άλλοι τους κατέδωσαν. Και εγώ σύντομα θα δέχομαι σωματικό έλεγχο στα αεροδρόμια. θα ταξιδεύω αφαιρώντας το μπρελόκ από τα κλειδιά μου. Χωρίς κινητό και λαπ τοπ. Κάποτε μπορεί να το σκεφτώ και να μην ταξιδεύω καν. Μπορεί να κάθομαι σπίτι μου και να ακούω μόνο ειδήσεις για κάποιους που κάπου μακριά θα συλλαμβάνονται και θα περιορίζουν τις ελευθερίες μου μέχρι να τις εκμηδενίσουν εντελώς. Τα πρόσωπά τους δεν θα τα δω. Τις δίκες τους δεν θα τις μάθω. Τις απολογίες τους δεν θα τις ακούσω. Είναι καταδικασμένοι έτσι κι αλλιώς στην "παγκόσμια" συνείδηση. Κι εγώ μαζί τους θα καταδικάζομαι κάθε μέρα σε νέους περιορισμούς. Που θα μικραίνουν τα κεκτημένα μου.\nΓιατί μου ξανάρχεται στο μυαλό ο Όργουελ και το 1984; Και εκείνη η παράγραφος. Έψαξα και την ξαναβρήκα. "Ο πόλεμος ήταν μια σίγουρη προστασία της λογικής και όσον αφορούσε στις κατηγορίες απόφασης ήταν πιθανώς το σημαντικότερο όλων των μέτρων προστασίας. Ενώ οι πόλεμοι μπόρεσαν να κερδηθούν ή να χαθούν, καμία κατηγορία απόφασης δεν θα μπορούσε να είναι απολύτως ανεύθυνη. Αλλά όταν ο πόλεμος γίνεται κυριολεκτικά συνεχής, παύει επίσης να είναι επικίνδυνος. Όταν ο πόλεμος είναι συνεχής δεν υπάρχει κανένα πιο σπουδαίο πράγμα από τη στρατιωτική ανάγκη. Η τεχνολογική πρόοδος μπορεί να πάψει και τα πιό προφανή γεγονότα μπορούν να αμφισβητηθούν ή να μην ληφθούν υπόψη. Η αποδοτικότητα κι η σκέψη δεν απαιτείται πλέον. Τίποτα δεν είναι αποδοτικό στην Ωκεανία εκτός από τη σκεπτόμενη αστυνομία".\nΑναρωτιέμαι ποιός αντιγράφει ποιόν. Ο συγγραφέας την πραγματικότητα ή η πραγματικότητα τον συγγραφέα; Το στόρυ του 1984 είναι .....\nΑιφνιδιαστική τηλεδιάσκεψη OPCW με περιβαλλοντικές Οργανώσεις για την υδρόλυση των Χημικών δυτικά της Κρήτης\nΌψιμο κι αιφνιδιαστικό ενδιαφέρον\nεπέδειξε ο βραβευμένος οργανισμός για την\nαπομάκρυνση των Χημικών OPCW για τις...\nΟι επιπτώσεις των χημικών στον άνθρωπο - Όλες οι ομιλίες στην εκδήλωση του Ιατρικού Συλλόγου (βίντεο)


Home » Τελευταία άρθρα ειδήσεων » Φιλοξενία » Πώς να σχεδιάσετε και να δοκιμάσετε τον εξοπλισμό για το κυνήγι σας;\nΟι άνθρωποι που κυνηγούν αρκετά συχνά γνωρίζουν ήδη πόσο περιπετειώδες μπορεί να είναι, ωστόσο, το κυνήγι στα βουνά μακριά από το πλήθος μπορεί να είναι ακόμα πιο τολμηρό. Το κυνήγι στην εξοχή απαιτεί πολλή δύναμη και υπομονή για να βάλεις το παιχνίδι των ονείρων σου. Επιπλέον, απαιτεί επίσης από τον κυνηγό να αποφασίσει αν θέλει να κάνει σακίδιο, να πάει με ένα μουλάρι ή άλογο ή ακόμα και να μετακινήσει το στρατόπεδό του από το ένα μέρος στο άλλο. Αν και όλα αυτά μπορεί να ακούγονται τρομακτικά, μπορούν να σας χαρίσουν πολλές αξέχαστες εμπειρίες και αναμνήσεις που πρέπει να αγαπήσετε. Επομένως, αυτόν τον περιεκτικό οδηγό θα σας εξηγήσει πώς να σχεδιάζετε και να δοκιμάζετε τον εξοπλισμό κυνηγιού backcountry. Συνέχισε να διαβάζεις!\nΣχεδιάστε τον εξοπλισμό κυνηγιού σας για το Backcountry\nΜπορεί να νιώθετε συγκλονισμένοι αυτή τη στιγμή και μπορεί να νομίζετε ότι πρέπει να πάρετε κάθε αντικείμενο μαζί σας στα βουνά. Πραγματικά δεν είναι έτσι. Υπάρχουν μερικά πράγματα που είναι απαραίτητα για να πετύχετε το ταξίδι σας. Σημειώστε τον ακόλουθο εξοπλισμό που απαιτείται:\nΌταν πηγαίνετε για κυνήγι στην ύπαιθρο, το σακίδιο σας θα είναι ο καλύτερός σας φίλος, αλλά μπορεί επίσης να είναι το αντίθετο αν δεν επιλέξετε το κατάλληλο για εσάς. Πρέπει να αγοράσετε ένα εξαιρετικά ελαφρύ σακίδιο για να αποφύγετε την καταπόνηση στην πλάτη ή τους ώμους σας.\nΌσο πιο ελαφριά είναι τα σακίδια, τόσο πιο ακριβά είναι. Αλλά αν το σκεφτείτε ως μια εφάπαξ επένδυση, θα αξίζει τα χρήματα. Πρέπει να βεβαιωθείτε ότι μπορεί να μεταφέρει όλα τα αντικείμενά σας εύκολα, επομένως, πρέπει να επιβεβαιώσετε την χωρητικότητά του πριν από την αγορά.\nΕίναι ιδανικό να αποκτήσετε ένα σακίδιο με πολλές θήκες και φερμουάρ για να διασφαλίσετε ότι μπορείτε να βγάλετε οποιοδήποτε αντικείμενο θέλετε εύκολα και γρήγορα ενώ κυνηγάτε.\nΗ θερμοκρασία της ημέρας και της νύχτας μπορεί να διαφέρει στα βουνά και πρέπει να πακετάρετε τα ρούχα σας ανάλογα. Είναι επίσης καλύτερο να ελέγξετε τον καιρό της περιοχής που θα πάτε, καθώς θα σας βοηθήσει να προγραμματίσετε πιο σοφά.\nΓενικά, θα πρέπει να έχετε κατά νου ότι τα ρούχα σας δεν πρέπει να είναι βαμβακερά, καθώς απορροφούν τον ιδρώτα και την υγρασία. Καθώς θα ιδρώνετε πολύ κατά την πεζοπορία, είναι καλύτερα να προμηθευτείτε πολυεστέρα ή οποιοδήποτε άλλο ύφασμα με ιδιότητες απομάκρυνσης της υγρασίας.\nΘα πρέπει να έχετε μαζί σας επιπλέον στρώματα ρούχων καθώς μπορεί να παγώσει τη νύχτα. Για υποδήματα, πρέπει να επενδύσετε σε ανθεκτικές αλλά άνετες και ελαφριές μπότες, καθώς δεν θέλετε να υπάρχουν φουσκάλες στα πόδια σας από χιλιόμετρα σε ανώμαλο έδαφος.\nΚαι πάλι, τέτοια υποδήματα μπορεί να σας κοστίσουν περισσότερα από 200 $, αλλά θα αξίζει τον κόπο. Θα πρέπει επίσης να αποφύγετε τα σφιχτά κουτιά για τα δάχτυλα καθώς θα περιορίσουν τη ροή του αίματος.\nΤο περιβάλλον του ύπνου σας πρέπει να είναι όσο το δυνατόν πιο άνετο για να επαναφορτίσετε το σώμα σας και να μπορέσετε να κυνηγήσετε για ώρες την άλλη μέρα σε έντονες συνθήκες.\nΌταν σχεδιάζετε να αγοράσετε έναν υπνόσακο, πρέπει επίσης να λάβετε υπόψη το υλικό από το οποίο θα είναι κατασκευασμένος, καθώς θα πρέπει να αντέχει στην τραχιά επιφάνεια των βουνών.\nΕκτός από αυτό, είναι καλύτερο να προμηθευτείτε μια υδατοαπωθητική τσάντα με ένα ελαφρύ μαξιλαράκι υψηλής ποιότητας για μέγιστη άνεση και μακροζωία.\nΌταν κυνηγάτε στα Βραχώδη Όρη, σίγουρα δεν θέλετε να σκαρφαλώσετε για άλλες δύο ώρες με βάση την πρόχειρη «μάντευσή» σας ότι έχετε εντοπίσει μια τεράστια άλκη. Γι' αυτό πρέπει να σχεδιάσετε τα οπτικά σας και για το κυνήγι στην εξοχή.\nΠρέπει οπωσδήποτε να επενδύσετε σε κορυφαίας ποιότητας κιάλια, καθώς θα σας επιτρέψουν να δείτε από κοντά χωρίς να σπαταλάτε χρόνο και κόπο. Μαζί με αυτό, η επένδυση σε έναν αποστασιόμετρο μπορεί επίσης να σας βοηθήσει να υπολογίσετε την απόσταση, ώστε να μπορείτε να προγραμματίσετε το ταξίδι σας ανάλογα.\nΚαι τα δύο αυτά αντικείμενα δεν θα πιάσουν πολύ χώρο στην τσάντα σας και δεν είναι επίσης πολύ βαριά. Ωστόσο, εάν πιστεύετε ότι είναι απαραίτητο να πάρετε μαζί σας ένα σκεύος, θα πρέπει να έχετε κατά νου ότι μπορεί να είναι αρκετά βαρύ. Επομένως, εάν πηγαίνετε σε μια ομάδα ή με έναν σύντροφο κυνηγιού, η κοινή χρήση θα ήταν μια πιο βολική επιλογή.\nΔοκιμάζοντας τον εξοπλισμό κυνηγιού Backcountry\nΥπήρξαν πολλές εμπειρίες με κυνηγούς όταν παίρνουν όλο τον εξοπλισμό πρώτης κατηγορίας για τη μεγάλη τους περιπέτεια και καταλήγουν με σπασμένα εργαλεία ενώ κυνηγούν. Μπορεί να είναι μια αρκετά δυσάρεστη εμπειρία, επομένως, πρέπει να δοκιμάσετε σωστά όλα τα εργαλεία σας πριν φύγετε για κυνήγι.\nΠρέπει να ελέγξετε εάν η μπαταρία του φακού σας πρέπει να αντικατασταθεί ή το GPS σας λειτουργεί σωστά. Θα πρέπει επίσης να δοκιμάσετε το σακίδιό σας και να αξιολογήσετε εάν ταιριάζει σε όλα με τον σωστό τρόπο και αν μπορείτε να μεταφέρετε το βάρος άνετα. Ομοίως, πρέπει να επιθεωρήσετε σχολαστικά και τον άλλο εξοπλισμό σας.\nΕπιπλέον, πρέπει επίσης να βεβαιωθείτε ότι η σκηνή του κάμπινγκ σας είναι σε ιδανική κατάσταση και μπορείτε να τη δοκιμάσετε εγκαθιστώντας την στην αυλή σας ή πηγαίνοντας ένα σύντομο ταξίδι κάμπινγκ το Σαββατοκύριακο με τους φίλους σας. Αυτό θα σας επιτρέψει να ελέγξετε εάν χρειάζεται αντικατάσταση ή επισκευή, αντί να καταστρέψετε το κυνηγετικό σας ταξίδι στην εξοχή.\nNimrah Shiekh λέει:\nΙανουάριος 15, 2022 19 σε: 55\nΠείτε μου την ανάρτηση του χορηγού Τιμή στον ιστότοπό σας.\nΠείτε μου αν δέχεστε την εισαγωγή συνδέσμου και πείτε μου την τιμή;\nενημερώστε με για όλες τις πληροφορίες στον ιστότοπό σας.\nΔέχεστε αναρτήσεις στο instagram;\nΔέχεστε 2 συνδέσμους Do-follow;\nΑποδέχεστε τη δημοσίευση CBD και πείτε μου την τιμή;\nΕάν έχετε περισσότερους ιστότοπους, ενημερώστε με


Victron, Color Control GX times �\nHome : Παρακολούθηση συστημάτων και πάνελ : Color Control GX\nΕπιτήρηση πάνελ και συστήματος\nΤο Color Control GX είναι το κέντρο επικοινωνίας της εγκατάστασής σας. Προσφέρει με μια ματιά πληροφορίες σε πραγματικό χρόνο και σας επιτρέπει να ελέγχετε όλα τα προϊόντα που συνδέονται σε αυτό. Επιτυγχάνεται πλήρης έλεγχος του συστήματος - σχεδόν οπουδήποτε στον κόσμο - με πρόσβαση στο Color Control GX σας μέσω της δωρεάν χρήσης της Πύλης Victron Remote Management (VRM).\nΔιαισθητική επισκόπηση συστήματος - όλα όσα χρειάζεται να ξέρετε\nΗ πλήρης ισχύς του Victron Remote Management\nΤο Victron Remote Management (VRM) σας παρέχει πλήρη πρόσβαση σε πολύ εκτεταμένους ελέγχους και ρυθμίσεις όλων των επί μέρους μονάδων του συστήματος που συνδέονται είτε στο CCGX είτε στο Venus GX. Επιτρέπει εξ αποστάσεως σύνδεση χρήστη και εγκαταστάτη - από οπουδήποτε, οποιαδήποτε στιγμή. Αυτή η πανίσχυρη εφαρμογή επίσης επιτρέπει εύκολους διαγνωστικούς ελέγχους και ανάλυση πληροφοριών αρχείου.\nΑυτόματη έναρξη/διακοπή λειτουργίας γεννήτριας\nΛειτουργία Remote Console – ελέγχετε τα πάντα από οπουδήποτε.\nΣυστήματα αποθήκευσης ενέργειας - 24ωρη επιτήρηση\nΤο Color Control GX διαχειρίζεται Συστήματα αποθήκευσης ενέργειας. Διατηρεί εφεδρικές μπαταρίες σε 100% φόρτιση, ανταποκρίνεται σε διακοπές ρεύματος και εκτρέπει την πλεονάζουσα (ηλιακή) ενέργεια σε αυτοκατανάλωση - εξοικονομώντας σας χρήματα. Για παραδείγματα και πιο λεπτομερή πληροφόρηση δείτε το ESS (Energy Storage System) manual.\nΕπιτηρείτε εξ αποστάσεως το ηλεκτρικό σύστημα από το σκάφος ή το κάμπερ σας\nΣχεδιάζετε ένα ταξίδι; Η εξ αποστάσεως επιτήρηση του Color Control GX σας επιτρέπει να βεβαιώνεστε ότι το σκάφος ή το κάμπερ σας είναι σε ετοιμότητα για ταξίδι. Το Color Control GX επίσης σας επιτρέπει να επικοινωνείτε με συνδεδεμένο εξοπλισμό από άλλους κατασκευαστές.\nCertificates Datasheet Enclosure dimensions High quality photos Manuals News System schematics Whitepapers Λογισμικό\nDeclaration of Conformity - Auxiliary components\nDeclaration of Conformity - Remote Panel\nColor Control (front)\nColor Control GX screen - tiles overview\nCCGX Modbus-TCP Frequently asked questions\nHow to update Venus-OS\nTroubleshooting CCGX to VRM Portal connectivity\nVRM - Remote VEConfigure\nΑσύρματος αισθητήρας AC - μονοφασικός - μέγ. ρεύμα 25 A\nΠερίβλημα εγκατάστασης στον τοίχο για BMV και Color Control GX\nΠερίβλημα εγκατάστασης στον τοίχο για Color Control GX\nVE.Can προσαρμογέας ωμικών αισθητήρων δεξαμενών\nΚαλώδιο επέκτασης USB με ορθή γωνία στη μία πλευρά\nSmartSolar MPPT 250/60 έως και 250/100\nBlueSolar MPPT 150/35 έως και 150/100\nMultiPlus 500 VA - 1200 VA


Αποχή με διορία στον Ηρακλή - Ηρακλής - SPORT 24\nΑποχή με διορία στον Ηρακλή\nΕπιμέλεια: Sport24 Δημοσίευση: 31 Αυγ. 2016 14:26\nΟι υποσχέσεις του Νίκο Καγιούλη που δεν έγιναν πράξη οδήγησαν τα μέλη του ποδοσφαιρικού τμήματος του Ηρακλή στην απόφαση να σταματήσουν τις προπονήσεις δίνοντας διορία 48 ωρών.\nΣε οριακό σημείο φαίνεται πως βρίσκεται ο Ηρακλής καθώς οι υποσχέσεις του Νίκο Καγιούλη που δεν έγιναν πράξη οδήγησαν τα μέλη του ποδοσφαιρικού τμήματος του Ηρακλή στην απόφαση να σταματήσουν τις προπονήσεις δίνοντας διορία 48 ωρών. Συγκεκριμένα ποδοσφαιριστές και τεχνικό επιτελείο του Ηρακλή αποφάσισαν να απέχουν μέχρι νεοτέρας από τις προπονήσεις αν μέχρι την Παρασκευή (2/9), μεθαύριο δηλαδή, δεν εισπράξουν χρήματα.\nΜία απόφαση που πάρθηκε κατόπιν συζήτησης που έγινε στα αποδυτήρια στο περιθώριο της πρωινής προπόνησης στις εγκαταστάσεις της Μίκρας. Υπενθυμίζεται πως χθες Τρίτη (30/8) ο Ζαχαρίας Μπουγιουκλής ενημέρωσε τους ποδοσφαιριστές του Ηρακλή ότι θα γίνει καταβολή 1.000 ευρώ στον καθένα, στο οποίο ποσό θα περιλαμβάνονταν και το ενοίκιο για τα σπίτια τους. Μία πρόταση που όπως ήταν αναμενόμενο απορρίφθηκε, με τους ποδοσφαιριστές του Ηρακλή από την πλευρά τους να ζητούν να εκπληρωθεί το αίτημα τους και να εισπράξουν τουλάχιστον δύο μήνες.\nΣτη συνέχεια μίλησαν σε ανοικτή τηλεφωνική ακρόαση με τον Νικο Καγιούλη που τους μετέφερε ότι μπορεί να τους βάλει έναν μισθό σήμερα Τετάρτη και με την έλευση του στην Θεσσαλονίκη την Κυριακή (4/9) να τους μεταφέρει πως και με ποιον τρόπο θα γίνουν οι πληρωμές ολόκληρο τον χρόνο.\nΑκόμη τους τόνισε ότι δεν είναι απόλυτα δική του ευθύνη να τους πληρώνει αφού κινδυνεύει να χάσει τα χρήματα που έχει βάλει στην ομάδα. Τους ξεκαθάρισε ωστόσο ότι θα προσπαθήσει να λύσει το θέμα ώστε οι ποδοσφαιριστές να επικεντρωθούν αποκλειστικά στις αγωνιστικές τους προσπάθειες.\nΜε αυτά τα δεδομένα περίμεναν την Τετάρτη να πληρωθούν, κάτι που δεν έγινε και ακολούθησε η απόφαση της αποχής τους από τις προπονήσεις. Μάλιστα δεν αποκλείεται το χειρότερο σενάριο να κατατεθούν προσφυγές.\nΠλέον τα πράγματα είναι ξεκάθαρα στον Ηρακλή. Ή γίνονται πληρωμές αύριο Πέμπτη ή μεθαύριο Παρασκευή στη Μίκρα αναμένεται να μπει λουκέτο. Όλα αυτά σε μία μέρα όπου από το πρωί, και με δεδομένο ότι ολοκληρώνονται οι μεταγραφές, είχε αναπτυχθεί έντονη φημολογία για συμφωνία με τον 23χρονο μέσο Γιώργο Μπλέτσα που μένει ελεύθερος από τον Πανιώνιο.


Φωτογραφικό οδοιπορικό στο γήπεδο των Προσφυγικών | SPORTIN\nΦωτογραφικό οδοιπορικό στο γήπεδο των Προσφυγικών\nΚυριακή, Μάιος 9, 2021 - 2:00μμ\nΟ Ολυμπιακός Πειραιώς φωτογραφίζεται στα Προσφυγικά στις 20 Μαρτίου 1938, κατά τη διάρκεια φιλικού με την Μικτή Πάτρας. Ανέκδοτη φωτογραφία\nΗ Μικρασιατική καταστροφή το 1922 και τα επακόλουθά της, άλλαξε το τοπίο και στην ποδοσφαιρική Πάτρα.\nΟι πρόσφυγες, που εγκαταστάθηκαν σε συνοικία της Πάτρας (από τότε ονομάστηκε Προσφυγικά) συνέβαλαν αποφασιστικά στην πρόοδο του ποδοσφαίρου με την ίδρυση ομάδων που εντυπωσίασαν (Ολυμπιακός, Άρης, Απόλλων, Θύελλα κ.ά.). Απέκτησαν και έδρα το γήπεδο των Προσφυγικών στο οποίο γράφτηκε μεγάλο μέρος της ιστορίας του ποδοσφαίρου μας.\nΤο 1925 λοιπόν, αμέσως μετά την ίδρυσή του, ο Ολυμπιακός Πατρών προχωρά στην κατασκευή γηπέδου σε νοικιασμένη έκταση δίπλα στον Ιερό Ναό της Αγίας Φωτεινής. Η έκταση αυτή ήταν όλο καλαμιές και καθαρίστηκε από τους πρόσφυγες που με την προσωπική τους εργασία το έκαναν τελικά γήπεδο - θρύλος, το πιο ιστορικό της Πάτρας και ένα από τα αρχαιότερα στην Ελλάδα, το «Γήπεδον του Ολυμπιακού».\nΤα εγκαίνιά του έγιναν στις 17 Οκτωβρίου 1927, σε φιλικό παιχνίδι Ολυμπιακός Πατρών - Ολυμπιακός Αθηνών (4-1). Αργότερα (1955) απέκτησε τις περίφημες λαμαρίνες και ήταν έδρα σχεδόν για όλες τις ομάδες στα παιχνίδια των πρωταθλημάτων ΕΠΣΑ, μέχρι τον Β' Παγκόσμιο Πόλεμο. Το γήπεδο των Προσφυγικών ήταν ιδιοκτησία Πετρομανιάτη και το νοίκιαζε ο Αχιλλέας Γεροκωστόπουλος για λογαριασμό του Ολυμπιακού.\nΜεταπολεμικά γράφτηκε εκεί η μισή ποδοσφαιρική ιστορία της πόλης, η άλλη μισή στο γήπεδο της Παναχαϊκής.\nΣτις 10 Απριλίου 1955 φιλοξενεί το πρώτο παιχνίδι πανελλήνιας εμβέλειας. Ο Ολυμπιακός Πατρών υποδέχεται στις 10 Απριλίου τον Ολυμπιακό Πειραιώς για το Κύπελλο Ελλάδας!\nΚαι το 1968, στο παιχνίδι Πάτραι - Αργοναύτης για τη Β' Εθνική είχαμε και το ρεκόρ εισιτηρίων όλων των εποχών του γηπέδου. Κόπηκαν 5.729 εισιτήρια, σχεδόν δέκα χιλιάδες κόσμου είχε συσσωρευτεί πέριξ του αγωνιστικού χώρου!\nΗ κατασκευή του Εθνικού Σταδίου τέλη δεκαετίας '70 - αρχές '80, μερικές εκατοντάδες μέτρα πιο μακριά, το οδήγησε σταδιακά σε μαρασμό κάπως διεξάγονταν αγώνες για τα τοπικά πρωταθλήματα. Οι ομάδες που έπαιζαν στις Εθνικές κατηγορίες το είχαν εγκαταλείψει αφού δεν διέθετε χορτοτάπητα. Μάλιστα λίγο έλειψε να χαθεί, είτε για να χτιστούν πολυκατοικίες είτε κολυμβητήριο (έγινε προσπάθεια επί Δικτατορίας να αγοραστεί από τη χήρα Πετρομανιάτη, αλλά οι συζητήσεις δεν κατέληξαν σε συμφωνία).\nΤελικά κι αφού από το 1984 είχε περάσει στην ιδιοκτησία της ΕΠΣΑ, το 2000 ανακατασκευάζεται και αποκτά νέες κερκίδες, ηλεκτροφωτισμό, γραφεία - αποδυτήρια, σύγχρονη περίφραξη και χορτάρι, ενώ απογυμνώθηκε από τους τσίγκους. Έγινε η έδρα του Πατραϊκού και φιλοξένησε και πάλι παιχνίδια Γ' και Β' Εθνικής. Δυστυχώς το κόστος συντήρησής του, αποδείχτηκε δυσβάσταχτο για την Ένωση, που το 2006 προχώρησε στο ξήλωμα του χορτοτάπητα και την μετατροπή του και πάλι σε ξερό.\nΤη συνέχεια την ξέρετε... Το γήπεδο εγκαταλείφθηκε.\nΕνα μικρό φωτογραφικό οδοιπορικό:\n1. Από παιχνίδι του Πάτραι με τον ΟΦΗ, λίγο μετά την ίδρυσή του\n2. Ρεπορτάζ για την περίφραξη του γηπέδου, με πυρίμαχο υλικό («Νεολόγος» 16-4-1948, ΠΗΓΗ: Μουσείο Τύπου ΕΣΗΕΠΗΝ)\n3. Όπως γράφει ο «Νεολόγος» στις 28/9/1955, επτακόσια μεταλλικά βαρέλια παραλήφθηκαν για να μετατραπούν στην τσίγκινη περίφραξη του γηπέδου\n4. Πανηγύρια του Καρδάση σε παιχνίδι του Πάτραι το 1967\n5. Η ομάδα του ΟΤΕ στα Προσφυγικά τη δεκαετία '90. Ευδιάκριτοι οι τσίγκοι!\n6. Επτά χρόνια μετά τα εγκαίνιά του και οι παίκτες του Ολυμπιακού φωτογραφίζονται με έπαθλο που κατέκτησαν\n7 Πρωταγωνιστής ο Βαβάτσικος (αγώνας του Πάτραι) με φόντο πλήθος κόσμου, μα και τον ναό της αγίας Φωτεινής\n8. Στα '90ς, σε αγώνα Πάτραι - Εθνικός Σαγεΐκων. Αίμα και άμμος στο ξερό!\n9. Ρεπορτάζ για τα εγκαίνια του γηπέδου («Νεολόγος» 19/10/1927)\n10. Δημοσίευμα της «Πελοποννήσου» (18/12/1970) με αφορμή τις απαιτήσεις της τότε ιδιοκτήτριας του οικοπέδου\nΑυτά και άλλα πολλά θέματα στο 2ο τεύχος του περιοδικού Sports Voice που κυκλοφορεί δωρεάν σε όλη την Πάτρα\nΜπορείτε να βρείτε το Sports Voice στα εξής σημεία:\nAuto Parking Patras\nΓεροκωστοπούλου 12 & Ρήγα Φεραίου\nΚαρόλου & Ρήγα Φεραίου 2610 221217\nΣΠΥΡΟΠΟΥΛΟΣ ΑΘΑΝΑΣΙΟΣ Κέντρο τύπου Παντανάσσης 24\nΑγίου Κωνσταντίνου 37, Αγυιά 2610 435052\nΜεγάλου Αλεξάνδρου 1 & Ποσειδώνος, Ρίο\nΡΟΥΜΕΛΙΩΤΗ ΙΟΥΛΙΑ – Μini market\nΠάροδος Αρόης 10, Αρόη 2610 273563\nΑκτή Δυμαίων 126, Ιτιές 2610 528758\nΠατρών – Κλάους 64, πλησίον πύλης Achaia Clauss\nΙουν 20 2021 - 9:11μμ\nΙουν 16 2021 - 12:02μμ\nΔανία - Βέλγιο 1-2: Πρόκριση με ανατροπή και Ντε Μπράινε (ΒΙΝΤΕΟ)\nΙουν 17 2021 - 9:23μμ\nΑγωνία για τον 14χρονο ποδοσφαιριστή που έπαθε ανακοπή – Τον έσωσε ο απινιδωτής ενός φούρναρη\nΙουν 17 2021 - 9:02πμ\nΟυγγαρία - Γαλλία 1-1: Κακός χαμός στον όμιλο του «θανάτου»! (vids)\nΙουν 19 2021 - 6:08μμ\nΙουν 20 2021 - 10:02πμ


«Δήγμα γραφής» - Μια ντουζίνα και τρία διηγήματα .: Διήγημα .: Ματιά\nΜατιά .: Βιβλία .: Διήγημα .: «Δήγμα γραφής» – Μια ντουζίνα και τρία διηγήματα\nΜας αρέσει να καθόμαστε τις νύχτες να ταιριάζουμε τα γράμματα στη σειρά, σε αμέτρητες ακολουθίες. Μας αρέσει η μοναξιά, γιατί έχουμε για συντροφιά την έμπνευση. Μας αρέσει το διαδίκτυο, γιατί είναι ελεύθερο και αφήνει […]\n16 Ιούλ 2011 16 Ιούλ 2011\nΈτσι γεννήθηκε το «Δήγμα γραφής», μια συλλογή δεκαπέντε διηγημάτων από δεκαπέντε συγγραφείς, που κυκλοφόρησε το 2011 από τις εκδόσεις OpenBook. Ένα βιβλίο που διανέμεται ελεύθερα στο Διαδίκτυο σε μορφή ψηφιακού βιβλίου -κάντε κλικ για να το κατεβάσετε εδώ!- με άδεια Creative Commons [Αναφορά προέλευσης – Μη Εμπορική Χρήση – Παρόμοια Διανομή].\nΚαι να, για να πάρετε μια μυρωδιά από όσα θα συναντήσετε στις σελίδες του…\n1. Άκης Βαΐου\nΚόλαση – Παράδεισος 20 χιλιόμετρα\nΗ περιπέτεια του συγγραφέα Τόμας Κάρολ που έζησε μετά την απόδραση από την φυλακή στην οποία ήταν έγκλειστος -αδίκως μιας και ήταν αθώος- εδώ και πέντε χρόνια. Η περιπέτεια ενός ανθρώπου που έγραφε για τέτοιου είδους καταστάσεις στα βιβλία του αλλά που ποτέ δεν φανταζόταν ότι θα τις βίωνε ο ίδιος ως πρωταγωνιστής τους.\n2. Σοφία Γκιούσου\nΤο πανέρι με τα άπλυτα\nΗ Αρχόντω, ο Γιάννης και ο Αργύρης μεγάλωσαν μαζί από μικρά παιδιά. Αν και εκείνη αγαπούσε τον Αργύρη, κατέληξε να κάνει οικογένεια με τον Γιάννη, προς μεγάλη χαρά της μητέρας της που λήσταρχο ανέβαζε, κλέφτη κατέβαζε τον κρυφό έρωτα της θυγατέρας της. Και όχι αδίκως εδώ που τα λέμε…\n3. Σοφία Δευτερίγου\nΣτους -2 μονόλογος\nΚλείνω επίμονα τ’ αυτιά, η σειρήνα του περιπολικού βοά, μυρίζομαι βεγγέρα.\nΜια πρόχειρη ας μου δώσει ως το πρωί εξήγηση να ‘χω ν’ αναρωτιέμαι αν ήμουν μάνα σε ρόλο γυναίκας ή γυναίκα σε ρόλο μάνας. Έχω και τη μικρή, τη χαζεύω να παριστάνει το γιατρό, της αγόρασα μάλιστα και στολή, τα μανίκια μακριά, σούρνεται χάμω. Κυκλοφορεί με εργαλεία πλαστικά, οι φίλοι την κοιτούν περιπαιχτικά, οι γνωστοί με επιφύλαξη κι εγώ σε ερμηνεία πεθαμένης σταυρώνω τα χέρια μήπως και σωθώ.\n4. Κατερίνα Θεριουδάκη\nΤο τελείωμα μιας μέρας (που ξεκίνησε σαν όλες τις άλλες)\nΑμέσως μετά το πέρας των σπουδών της στην ψυχολογία, ένας εκ των καθηγητών της την προσέλαβε ως βοηθό του. Πέντε χρόνια πέρασαν ήδη, όντας σε αυτή την θέση -κάνοντας ως επί το πλείστον δουλειά γραμματέως- και είχε πλέον αποκτήσει μια ευχάριστη ρουτίνα στην ζωή της, έως την μέρα που…\n5. Θοδωρής Κούτρης\nΤον Ιούνη του 1948, σε ένα ορεινό χωριό της Ηπείρου, ακούστηκε το πρώτο κλάμα ενός κοριτσιού. Της Όλγας, που από τα πρώτα κιόλας χρόνια της ζωής της άρχισε να εξελίσσεται σε ένα ατίθασο αγοροκόριτσο. Τα ρούχα της; Γεμάτα λεκέδες και σχισίματα από τις σκανταλιές και τις διάφορες εξορμήσεις στα πέριξ του χωριού. Θα ‘λεγε κανείς ότι μόνο όταν κοιμόταν ήταν ένα φυσιολογικό κορίτσι, αλλά ακόμα και εκείνες τις ώρες…\n6. Ελένη Κοφτερού\nΗ Βαλεντίνα άφησε την πατρίδα της την Μολδαβία και ήρθε στην Ελλάδα, ελπίζοντας σε ένα καλύτερο μέλλον από αυτό που θα είχε στον τόπο που γεννήθηκε. Στις αρχές εργάστηκε σε μια ταβέρνα αλλά πλέον έχει κάνει στροφή στον κλάδο υγείας. Απασχολείται ως αποκλειστική νοσοκόμα, με ευσυνειδησία και υψηλό αίσθημα καθήκοντος…\n7. Στέφανος Λίβος\nΜάτια που δεν βλέπονται, γρήγορα ξεχνιούνται… Με αυτή την λαϊκή ρήση ο Δημοσθένης είναι απόλυτα αντίθετος. Γι’ αυτό άλλωστε και όταν γνώρισε την Ρία δεν πτοήθηκε από το γεγονός ότι εκείνος θα έπρεπε να φύγει για ένα χρόνο στο Λονδίνο ενώ εκείνη θα παρέμενε στην Αθήνα. Άραγε ο χρόνος θα σταθεί σύμμαχος του ή θα ταχθεί με την πλευρά της λαϊκής σοφίας;\n8. Βασίλης Πουλημενάκος\nΟι σταθμοί των τρένων είναι ένας από τα καλύτερα μέρη για να μελετήσεις τους ανθρώπους. Ένα ποικιλόχρωμο ύφασμα χαρακτήρων απλώνεται από την μία άκρη της αποβάθρας έως την άλλη προσμένοντάς σε να ανακαλύψεις την ύφανση, το υλικό των νημάτων, τον τόπο βαφής του… Σε αυτό το σπορ της παρατήρησης επιδίδεται και ο ήρωας μας καθώς ετοιμάζεται να πάρει την νυχτερινή αμαξοστοιχία 604…\n9. Μαρία Ρογδάκη\nΗ μικρή ομάδα προχώρησε προς το δωμάτιο που, όπως ανακάλυψαν σύντομα, ήταν μια στενάχωρη κουζίνα. Αυτό το δωμάτιο δεν ήταν φωτεινό και σίγουρα δεν ήταν άδειο. Ένα πολύ μεγάλο τραπέζι με δύο καρέκλες να καταλαμβάνουν σχεδόν όλο το χώρο στο μακρόστενο δωμάτιο. Ο πάγκος, η ηλεκτρική κουζίνα και το ψυγείο, όλα πεντακάθαρα και απλωμένα κατά μήκος του μακρύτερου τοίχου του δωματίου. Στο δωμάτιο ακουγόταν ένα σταθερό αλλοπρόσαλλο βουητό, που ο αστυνόμος υπέθεσε ότι ερχόταν από το ψυγείο. Κι ύστερα πρόσεξε τον καταψύκτη, τεράστιο και μισάνοιχτο να προσπαθεί να επαναφέρει στην προτεραία κατάσταση το πτώμα που ανέδιδε αυτή τη φριχτή μυρωδιά.\n10. Ελ Ρόι\nΊσως κι εσείς, όπως εγώ, να βάζατε στοίχημα ότι το Έμα είναι ένα όνομα που αναφέρεται σε κάποια γυναίκα. Το ότι αναφέρεται στον ήρωα του Ελ Ρόι -στο δέκατο διήγημα του «Δήγμα γραφής»- είναι ένα μόνο από τα περίεργα που θα συναντήσετε από την 71η έως την 74η σελίδα του εν λόγω αναγνώσματος… ο Έμα περιμένει να σας ξεναγήσει στον ανατριχιαστικό κόσμο του!\n11. Ελένη Σεμερτζίδου\n«Σελήνη – Εκάτη – Άρτεμις»\nΕίχε φτάσει στην πόρτα, έτοιμη να βγει έξω. Όχι, δεν είχε διάθεση να μπει στο μικρό αμφιθέατρο. Το ξανασκέφτηκε. Μετάνιωσε. Ούτε τις σημειώσεις για το εαρινό εξάμηνο επιθυμούσε να τελειώσει. Ένα περιστέρι κούρνιαζε στο παράθυρο του μικρού κελιού της. Ένα κελί έγιναν, ξαφνικά, όλα. Μια φυλακή. Πόσο θα ‘θελε να δραπετεύσει; Αλλά, πώς;… Πώς;… «Αχ, περιστέρι μου! Πώς να πετάξεις!». Και αν κατάφερνε, τελικώς, να πετάξει, πού να πήγαινε; Εκείνο το πρωινό, στην εξοχή, δεν θα ερχόταν ποτέ ξανά… Ποτέ πια…\n12. Παναγιώτης Σιμιτσής\nΤο Αηδόνι και τ’ Αστέρι\nΘαρρείτε ότι μόνο οι άνθρωποι, τα ζώα και τα φυτά αρρωσταίνουν; Μέγα λάθος! Αρρωσταίνει και ο ουρανός… τα αστέρια του αρχίζουν να χάνουν σιγά σιγά την λάμψη τους… γίνονται σταχτή… σβήνουν και κατόπιν… πέφτουν! Ζοφεροί καιροί δίχως άλλο, που Κύριος είδε που θα οδηγούσαν αν…\n13. Νικόλας Σμυρνάκης\nΈνα «τώρα» με πολύ παρόν\nΟ σαρανταπεντάχρονος κύριος Λάκης, είναι ένας άνθρωπος που ζει στο περίπου… το «δε βαριέσαι» και το «αύριο θα» είχαν γίνει τα λάβαρα της χωλαίνουσας ύπαρξης του! Ο φόβος μην αποτύχει τον έκανε να πράττει όλο και λιγότερα με το πέρασμα του χρόνου, ώσπου…\n14. Γιάννης Φαρσάρης\nΑρχηγός της ομάδας ποδοσφαίρου που κατέκτησε το πρωτάθλημα, με μια κατάξανθη κούκλα στο πλευρό του -κατά πολλούς μία από τις ομορφότερες γυναίκες της Ελλάδας! Μόλις είχε κλείσει την τρίτη δεκαετία της ζωής του και θα έλεγε κανείς ότι δεν του λείπει απολύτως τίποτα! Τα έχει όλα! Και όντας εκεί, πάνω στον κολοφώνα της δόξης, πήρε την μεγάλη απόφαση…\n15. Μιχάλης Χαραλαμπάκης\nΠεθαίνεις μόνο μια φορά\n«Μόνο τότε και εφόσον ακολουθούσα τις οδηγίες του κατά γράμμα, χωρίς να αλλάξω τίποτα στο σχέδιο και στην προδιαγεγραμμένη ροή της ιστορίας, μόνο αν ακολουθούσα την πορεία που μου δινόταν και η οποία ήταν η μόνη ασφαλής και όλα τα υπόλοιπα θάνατος, τότε μόνο θα μπορούσα επιτέλους να δω ποιος ήμουν στην προηγούμενή μου ζωή, να δω ότι εσύ είσαι αυτός που ήμουν πριν έρθω εδώ και ότι εσύ θα γίνεις αυτό που είμαι εγώ όταν όλα τελειώσουν».\nΤο «Δήγμα γραφής» των δεκαπέντε αυτών λογοτεχνών είναι όντως «Δήγμα» (δάγκωμα) και όχι «Δείγμα» αφού ως νέοι άνθρωποι -που ζουν, δημιουργούν και ονειρεύονται στο σήμερα- παρουσιάζουν, σχολιάζουν και πολλές φορές καυτηριάζουν προβλήματα και καταστάσεις που συναντά ο καθένας από εμάς συχνά στον δρόμο του.\nΡίξτε μια αναλυτική ματιά στις δεκαπέντε αυτές κρυστάλλινες ματιές και… όλα είναι δυνατά… αρκεί να τα ονειρευτούμε και να τα επιδιώξουμε! Καλή ανάγνωση!


Σκιάθος: Οδηγός Επιβίωσης Διακοπών - WebSloth.gr\nΑρχική / SlothVac / Σκιάθος: Οδηγός Επιβίωσης Διακοπών\nΣκιάθος: Οδηγός Επιβίωσης Διακοπών\nΌσοι ρίχνετε μια ματιά στο forum μας, θα έχετε ήδη πληροφορηθεί για τα μέρη που φιλοξένησαν την καλοκαιρινή μορφή του icegubs. Ένα από τα μέρη λοιπόν που με φιλοξένησαν (και που το μετάνιωσαν πικρά αυτό :Ρ ) ήταν η πανέμορφη κατά τ' άλλα Σκιάθος, για την οποία έχετε την ευκαιρία να διαβάσετε παρακάτω. Δείτε τι να προσέχετε και τι να αποφύγετε.\nΤο σκηνικό το ξέρετε:\nεντελώς αποτυχημένος οικονομικός προϋπολογισμός,\nπαντοφλίτσα στο maximum επιτρεπτό χρονικό όριο,\nη φραπεδιά σαν προέκταση του χεριού σου,\nύπνος ανύπαρκτος - εξ' αυτού κι οι φραπέδες,\nτο χαμόγελο να φτάνει μέχρι τ' αυτιά από τις μαλακίες που λες και που ακούς από άλλους,\nτα γέλια από τη συνειδητοποίηση του πόσες φορές μπορεί να γίνει κάποιος ρόμπα μέσα σε 1,5 μόλις μήνα,\nτο γιόρτασμα των γενεθλίων σου και τη συγκίνηση από τις εκπλήξεις των φίλων σου,\nτις κιθαριστικές βραδιές στην παραλία,\nτα ψέματα που λες στις γκόμενες για να τις ρίξεις (σ.σ. έχω και κότερο, πάμε μια βόλτα;),\nτο εντελώς φλου της όλης υπόθεσης μιας και δε σε νοιάζει τίποτα πέρα από το να περνάς καλά.\nΜπορείτε να μείνετε οπουδήποτε γουστάρετε, εκτός από το Ζορμπά! Αν και τα διαμερίσματα που προσφέρει είναι πολύ κοντά στο κέντρο, οι τύποι είναι απολύτως ελεεινοί και τρισάθλιοι.\nΠέρα από το ότι στον οδηγό διακοπών διαβάσαμε για μεγάλα δωμάτια στα οποία παρόλα αυτά πατούσες πάνω από τα κρεβάτια για να φτάσεις στο μπάνιο, μας είπανε στο τηλέφωνο ότι θα έχουμε δικό μας ολόκληρο το 2ο όροφο!\nΕ, λοιπόν μας έδωσε το ισόγειο στο οποίο μάλιστα δεν ήμασταν μόνοι μας, αλλά είχαμε δίπλα μας ακριβώς τον κόπανο τον ιδιοκτήτη! (ακούς εκεί δεν είχε άλλο...).\nΑφήστε το ότι ούτε φασαρία δε σ' αφήνουν να κάνεις... Ο γραφών μάλιστα τσακώθηκε γι' αυτό το θέμα μια μέρα, καθώς ο monsieur Zorbas απείλησε να μας διώξει (όχι ότι δεν τα 'θελε ο κώλος μας δηλαδή, αλλά αυτό είναι μια άλλη ιστορία που θα τη συζητήσουμε μια άλλη φορά, όπως έγραψε κι ο Έντε ;).\nΒέβαια μετά τα πράγματα ηρέμησαν και χάρη στην καταπληκτική μου διπλωματία (ψώνιο) μας κέρασε μπύρες.\nΟι Κουκουναριές είναι μια από τις καθαρότερες και ομορφότερες παραλίες του νησιού, καθώς και ολόκληρης της Ελλάδας θέλω να πιστεύω.\nΕίναι βέβαια καθαρά τουριστική παραλία και μας ενέπνευσε να βγάλουμε κάποιες πραγματικά ελεεινές φωτογραφίες τις οποίες και να θέλατε δε θα τις βλέπατε ποτέ.\nΒέβαια, η απόλυτη παραλία του νησιού είναι τα Λαλάρια: το θέαμα είναι πραγματικά απερίγραπτο και όποια φωτογραφία και να δείτε θα αντιληφθείτε κυριολεκτικά μόνο το 1/10 της ομορφιάς της.\nΒασικό hint: όσοι πάτε ποτέ πάρτε απαραίτητα μάσκα, αναπνευστήρες, μπουκάλες οξυγόνου, στολή καταδύσεων...(ψαρώσατε; μόνο μάσκα χρειάζεστε): ο βυθός κάτω απ' τα νερά αυτά είναι πράγματι κάτι το μαγευτικό.\nΤα καραβάκια όμως που σε πάνε εκεί κάνουν την εξής απάτη: σου παίρνουν 3 χιλιάρικα για να σου κάνουν το γύρο του νησιού και να σε αφήσουν σε 4 παραλίες, από τις οποίες μόνο η 1η αξίζει πραγματικά.\nΌσοι έχετε ταλέντο στην ελαφροχειρία, όσοι παίζετε πάντα thief στα παιχνίδια ρόλων, όσοι πιστεύετε ότι κάποια πράγματα θα ήταν καλύτερα να τα «αγοράζετε τσάμπα», να «πάρετε» οπωσδήποτε 2-3 ζευγάρια γυαλιά (ναι, από αυτά με τους γελοίους πλαστικούς σκελετούς και τους χρωματιστούς φακούς που είναι δεμένοι με πετονιά!) από τα μαγαζιά που βρίσκονται στη Χώρα - έχουν πολύ γέλιο.\nΝα «πάρετε» ακόμη παγωτά από το super market που είναι κοντά στα ΚΤΕΛ. Οι τύποι κοιμούνται όρθιοι και εσείς πρέπει να συμβάλλετε στο να ξυπνήσουν λίγο.\nΝα «πάρετε» ακόμη cartes postales γιατί είναι κλεψιά να πληρώνεις 3 κατοστάρικα για μια φωτογραφία.\nΑ, και τέλος μπορείτε να «πάρετε» souvenirs για όλη την οικογένεια, καθώς και κανένα Asterix για να διαβάζετε στο καράβι. Ευτυχώς που τα στοιχεία μου δεν είναι στη διάθεση κανενός μέσω του WebSloth... 😛\nΕν Σκιάθω διασκέδαση\nΤο νησί έχει απ' όλα: Clubs με τουρίστριες, clubs χωρίς τουρίστριες, bars για πιο ήρεμες νύχτες, μαγαζάκια (τρύπες μεν, αλλά υπάρχουν) με live μουσική, μέχρι και κωλόμπαρο βρήκαμε!(Δεν πήγαμε βέβαια, έχουμε και κάποιο επίπεδο).\nΦιλική συμβουλή: Να φέρνετε ποτά απ' το σπίτι, ακόμα και οι μπύρες τους μπόμπες ήταν! Α και χαιρετίσματα στη σερβιτόρα από το Remezzo (ή κάπως έτσι).\nΝα πιείτε όπως+δήποτε καφεδάκι στις καφετέριες που είναι μπροστά στο λιμάνι. Μιλάμε για την απόλυτη απόλαυση του καφέ, το απόλυτο περιβάλλον, τις απόλυτες πολυθρόνες, τον απόλυτο «original ελληνικό καφέ» (φραπέ δηλαδή), την απόλυτη ξανθιά απέναντί σου.\nΝα μη δείτε τον τύπο που ζωγραφίζει με sprays δίπλα από τις καφετέριες και πουλάει τα 5-10 σχέδια που ξέρει να κάνει όλα κι όλα 9000 το ένα. Απάτη.\nΝα δείτε και να πιάσετε κουβέντα με τους «Εν Χριστώ αδερφούς» κάποιας αίρεσης (δε θυμάμαι ποιας) που κάθε μέρα στήνονται κάπου κοντά στο λιμάνι, πιάνονται χέρι - χέρι κυκλικά και τραγουδάνε σαν καραγκιόζηδες ηλίθια «χριστιανικά» τραγούδια.\nΤο ρυθμό δίνει μια παράφωνη, άσχημη και αντιπαθητική κοπέλα με μια κιθάρα (που νομίζεις ότι το δύστυχο όργανο σου λέει: πες της της κάριας να με αφήσει κάτω!).\nΜα πάντα αναρωτιόμουνα: γιατί σε τέτοιες οργανώσεις δε βλέπεις ούτε έναν άνθρωπο της προκοπής; Γιατί είναι όλοι τους βαρεμένοι με την κακιά έννοια;\nΠάντως τα άτομα είχαν άπειρο γέλιο. Μπράβο παιδιά! Ο Θεός θα εκτιμήσει τα καραγκιοζιλίκια σας και θα πάτε στον Παράδεισο! Βρε ουστ!\nΘα μπορούσα να γράψω κι άλλα, αλλά δε θα το κάνω. Να πάτε στη Σκιάθο να δείτε! Αξίζει πραγματικά! (Ναι, γνώρισα τον κοινοτάρχη και θα παίρνω πλέον 100δρχ ανά τουρίστα).\nΆντε και τώρα τα κεφάλια μέσα (όπου μέσα κι όσο μέσα θέλετε :P)\nPrevious Post: « Αη Εμ Μπακ Το Ρηαλιτη, Ναο Δε Χεαντς Ιν\nNext Post: Ένα Ευχέλαιο Θα Μας Σώσει - Τι Να Περιμένεις »


MediDiatrofi: ΤΥΡΙΑ ΧΑΜΗΛΟΤΕΡΩΝ ΛΙΠΑΡΩΝ ΜΕ ΠΛΟΥΣΙΑ ΓΕΥΣΗ\nΤο τυρί είναι μια νόστιμη, θρεπτική τροφή, πλούσια σε ασβέστιο.\nΕιδικά στην χώρα μας είναι ένα φαγώσιμο που καταναλώνεται σχεδόν όλες τις ώρες της ημέρας από το πρωινό ως το δείπνο, μόνο του ή ως συνοδεία άλλων εδεσμάτων.\nΤα περισσότερα όμως είδη τυριών παχαίνουν, αφού έχουν τουλάχιστον 30% λιπαρά.\nΈτσι, ειδικά σε περιόδους προσπάθειας μείωσης του βάρους ή όταν υπάρχει κάποιο πρόβλημα υγείας που να το απαγορεύει, καλό είναι να καταναλώνεται με μέτρο και κυρίως να επιλέγεται κίτρινο και άσπρο τυρί που να έχει χαμηλότερα λιπαρά από τα υπόλοιπα…\nΆλλωστε υπάρχουν πολλά τυριά στο Ελλαδικό χώρο που η λιποπεριεκτικότητα τους δεν ξεπερνά το 20%.\nΠρος αποφυγή παρεξηγήσεων να σημειωθεί ότι τις περισσότερες φορές, στις ετικέτες αναγράφεται το «ελάχιστο λίπος επί ξηρού». Αυτό αφορά στο ελάχιστο λίπος που θα περιείχε το τυρί αν αφαιρούσαμε όλη την υγρασία του. Το πραγματικό ποσοστό λίπους αναφέρεται ως «λίπος επί συνόλου» ή «ολικά λιπαρά» και αναγράφεται στον πίνακα των θρεπτικών του συστατικών.\nΑπό φρέσκο, βιολογικό ή μη, κατσικίσιο γάλα. Λιπαρά 12% - 14%. Ελαφρώς κοκκώδης υφή, ήπια βουτυράτη γεύση, πλούσια αρώματα. Δοκιμάστε το σε σαλάτες και πάνω σε ντάκο και ψωμί.\nΗ μυζήθρα, το ανθότυρο και το μανούρι παρασκευάζονται από το τυρόγαλα που απομένει μετά την παρασκευή άλλων τυριών. Συνήθως λοιπόν γίνονται με αιγοπρόβειο γάλα, σκέτο ή σε μείξη με αγελαδινό. Από αυτά το πιο άπαχο είναι η μυζήθρα, ακολουθεί το ανθότυρο, στην παρασκευή του οποίου προστίθεται γάλα ή και κρέμα, και τέλος, το μανούρι, που είναι πλούσιο σε λιπαρά\nΑπό αιγοπρόβειο τυρόγαλα με προσθήκη αγελαδινού ή γίδινου γάλακτος, 4% - 10% λιπαρά. Ουδέτερη γεύση, εύθρυπτη υφή. Για το πρωινό, με ψωμί ολικής άλεσης και μέλι, για σαλάτες. Επίσης, σε γεμίσεις με άλλα τυριά ή γιαούρτι και σε γλυκά.\nΑπό αιγοπρόβειο ή και αγελαδινό τυρόγαλα, 10 έως 18% λιπαρά ανάλογα με τον παραγωγό. Μαλακό, έντονα γαλακτώδες, με ήπια ή γλυκιά γεύση. Δοκιμάστε το σε τυρογλυκά, τυρόπιτες, μακαρόνια, σαλάτες και ομελέτες.\nΤα λευκά τυριά άλμης για να είναι χαμηλότερων λιπαρών, είναι ως επί το πλείστον αιγοπρόβεια. Ενώ η φέτα, δηλαδή, φτάνει τα 25% - 30% λιπαρά, τα τυριά αυτής της κατηγορίας έχουν περίπου 18% λιπαρά.\nΑπό 100% φρέσκο γίδινο γάλα. 16% - 18% λιπαρά. Μοιάζει σαν να έχει όλα τα λιπαρά του. Είναι ελαφρώς αλμυρό. Σαν καλή βαρελίσια φέτα. Δοκιμάστε το με λαδερά, με μακαρονάδες και σε σαλάτες.\nΑπό μερικώς αποβουτυρωμένο αιγοπρόβειο γάλα. 12% λιπαρά. Θυμίζει φέτα, ελαφρώς πικάντικο, σχετικά εύθρυπτο. Δοκιμάστε σε σαλάτες, σε φαγητά αλλά και ως επιτραπέζιο.\nΓια όλους εσάς λοιπόν που θέλετε μεν να μειώσετε τα λιπαρά από τη διατροφή σας, χωρίς όμως να στερηθείτε τα αγαπημένα σας τυροκομικά προϊόντα , δοκιμάστε και αποφασίστε πιο σας ταιριάζει περισσότερο.\nΑναρτήθηκε από MediDiatrofi στις 11:52 π.μ.\nΕτικέτες Τζιώτζη Κατερίνα, Τυριά


Νέο πανευρωπαϊκό κύκλωμα ποδοσφαιρικής διαφθοράς με επίκεντρο το Βέλγιο\nΤην περασμένη Πέμπτη οι ποδοσφαιριστές της Μπρυζ έκαναν, όπως κάθε μέρα, την προγραμματισμένη προπόνηση. Έλειπε όμως ο προπονητής. Ο Ιβάν Λέκο, ο άνθρωπος που συνέδεσε το όνομά του με την κατάκτηση του πρωταθλήματος στην περασμένη σεζόν, συνελήφθη και προφυλακίστηκε ως ύποπτος για συμμετοχή σε διεθνές κύκλωμα διαφθοράς ενώ ενδέχεται να αντιμετωπίσει ακόμη και κατηγορίες για ξέπλυμα βρώμικου χρήματος. Οι λιγοστοί οπαδοί της Μπρυζ, που έσπευσαν για μία ακόμη φορά στο γήπεδο για την προπόνηση της αγαπημένης τους ομάδας, θεωρούν απίθανο να συμβαίνει κάτι τέτοιο. «Για μας ο Λέκο είναι αθώος», λέει ο Φρέντερικ φαν Ένο από τον σύλλογο οργανωμένων οπαδών «The Locals».\nΑλλά και ιθύνοντες του συλλόγου αντικρούουν τις υποψίες της εισαγγελίας για στημένα παιχνίδια. «Πήραμε το πρωτάθλημα πέρσι και οι έρευνες θα αποδείξουν ότι όλα έγιναν νόμιμα και ξεκάθαρα», δηλώνουν οι ίδιοι στο βελγικό κανάλι VRT. Στο στόχαστρο της εισαγγελίας βρίσκονται και γνωστοί μάνατζερ, όπως οι Μογκί Μπαγιάτ και Ντέγιαν Βελίκοβιτς, για τους οποίους εκφράζονται υπόνοιες ότι απέκρυψαν έσοδα από προμήθειες και συμβόλαια ποδοσφαιριστών. Επιπλέον η εισαγγελία θεωρεί ότι ορισμένοι επενδυτές που έχουν αγοράσει παίκτες με μετρητά μπορεί να ξέπλεναν χρήματα από αδιαφανείς δραστηριότητες. Αρχικά η αστυνομία είχε συλλάβει και τον πρώην γενικό διευθυντή της Άντερλεχτ, Χέρμαν φαν Χόλσμπεεκ, ο οποίος όμως εν τω μεταξύ αφέθηκε ελεύθερος.\nΟι έρευνες επεκτείνονται πλέον σε εννέα από τις 16 ομάδες του βελγικού πρωταθλήματος αλλά και σε διεθνείς διαιτητές όπως οι Σεμπάστιαν Ντελφεριέρ και Μπαρτ Βερτέντεν. Οι αρχές εξετάζουν πιθανή εμπλοκή τους σε τουλάχιστον δύο στημένα παιχνίδια. Η υπόθεση ξεκίνησε μετά από καταγγελία της Βέστερλο, η οποία πέρσι υποβιβάστηκε στη δεύτερη εθνική κατηγορία του Βελγίου μετά από αναπάντεχη καραμπόλα αποτελεσμάτων στις τελευταίες αγωνιστικές και κυρίως μετά τη νίκη-έκπληξη της Όϊπεν απέναντι στην Αμβέρσα. Και στις δύο ομάδες αγωνίζονταν παίκτες που είχε αναλάβει ο μάνατζερ Μπαγιάτ. Βέλγοι αθλητικογράφοι εκφράζουν υπόνοιες ότι οι διαιτητές διατηρούσαν επαφές με τους μάνατζερ των παικτών. H εισαγγελία πραγματοποίησε κατ´ οίκον έρευνα σε 44 υπόπτους και απέκτησε πρόσβαση σε έγγραφα, υπολογιστές, σκληρούς δίσκους και άλλο αποδεικτικό υλικό. Δεσμεύθηκαν περιουσιακά στοιχεία ύψους οκτώ εκατομμυρίων ευρώ, ενώ συνελήφθησαν δύο κοσμηματοπώλες, καθώς και δύο δημοσιογράφοι της εφημερίδας Het Laatste News.\nΣτις βελγικές εφημερίδες οι έρευνες για τα στημένα παιχνίδια έχουν γίνει πρώτο θέμα. Πάντως ο δικηγόρος του Ιβάν Λέκο κατηγορεί τις αρχές για υπερβάλοντα ζήλο. «Βαριά οπλισμένοι αστυνομικοί ξύπνησαν τον πελάτη μου στις 5 το πρωί, απείλησαν με όπλο τη γυναίκα του, προκάλεσαν ψυχολογικά τραύματα στα παιδιά του», υποστηρίζει. Από την πλευρά του, ο υπουργός Δικαιοσύνης του Βελγίου στηρίζει τις έρευνες. Όπως δηλώνει μέσω Twitter «θέλουμε καθαρό αθλητισμό και η δικαιοσύνη εργάζεται σε αυτή την κατεύθυνση».


Είσοδος και ωράριο | Regency Casino Mont Parnes\nΞανά Μαζί, Όλοι Μαζί! Από την 1η Μαΐου ισχύει η ελεύθερη είσοδος για όλους στο Regency Casino Mont Parnes, χωρίς πιστοποιητικά και περιορισμούς και επιτέλους διασκεδάζουμε ξανά μαζί, όλοι μαζί! Παιχνίδι γεμάτο δράση και ένταση, καταπληκτικά πιάτα και γεύσεις, κληρώσεις μετρητών αλλά και αυτοκινήτων με λαχνούς συμμετοχής με την είσοδο στο καζίνο, πολλά jackpot, μοναδικά event και η καλύτερη θέα της Αθήνας από τα 1055 μέτρα, σας περιμένουν! Η χρήση μάσκας εξακολουθεί να ισχύει.\nΓια την είσοδο σας θα πρέπει να έχετε συμπληρώσει το 21ο έτος της ηλικίας σας.\nΓια την εγγραφή σας απαιτείται μόνον η επίδειξη Ευρωπαϊκού Δελτίου Αστυνομικής Ταυτότητας ή έγκυρου διαβατηρίου.\nΚυρ- Πεμ 12:00 – 04:00\nΠαρασκευή & Σάββατο 12:00 – 05:30\nΚυρ- Πεμ 15:00 – 03:30\nΠαρασκευή & Σάββατο 15:00 – 05:00


Αθήνα: Ποιοι δρόμοι είναι κλειστοί το Σαββατοκύριακο | Ειδησεις | Pagenews.gr\nΑθήνα: Ποιοι δρόμοι είναι κλειστοί το Σαββατοκύριακο\nΚώστας Καλλιαντέρης 20.06.2020 | 10:51 ΧΡΟΝΟΣ ΑΝΑΓΝΩΣΗΣ 3 '\nPagenews.gr / Ελλάδα / Αθήνα: Ποιοι δρόμοι είναι κλειστοί το Σαββατοκύριακο\nΑθήνα: Κλειστοί δρόμοι θα υπάρχουν στην πρωτεύουσα αυτό το Σαββατοκύριακο λόγω εκτέλεσης εργασιών επαναφοράς μικροφθορών σε φρεάτια.\nΗ Τροχαία ανακοίνωσε αναλυτικά ποιοι δρόμοι θα είναι οι κλειστοί για όλο το Σαββατοκύριακο (20 και 21 Ιουνίου) στην Αθήνα και ποιες είναι οι κυκλοφοριακές ρυθμίσεις που τίθενται σε ισχύ.\nΤο γεγονός ότι θα υπάρχουν κλειστοί δρόμοι στην ελληνική πρωτεύουσα το Σαββατοκύριακο που διανύουμε, οφείλεται στο ότι εκτελούνται εργασίες επαναφοράς μικροφθορών σε φρεάτια.\nΚατά τις ανωτέρω εργασίες, η κυκλοφορία των οχημάτων θα διεξάγεται από το εναπομένον πλάτος του οδοστρώματος. Γι αυτό η Τροχαία παρακαλεί οι οδηγοί των οχημάτων να είναι ιδιαίτερα προσεκτικοί κατά την διέλευσή τους από τα σημεία των εργασιών και να ακολουθούν την υπάρχουσα οδική σήμανση.\nΠοιοι δρόμοι κλείνουν;\nΑυτό έχει ως αποτέλεσμα στις 20 και 21 Ιουνίου του 2020, κατά τις ώρες 07.30 έως 15.00 και 17.30 έως 21.00, να πραγματοποιηθεί προσωρινή και τμηματική διακοπή της κυκλοφορίας των οχημάτων στην άκρα αριστερή λωρίδα της Λ. Αλεξάνδρας, ρεύμα κυκλοφορίας προς Λ. Κηφισίας, περιοχής Δήμου Αθηναίων.\nΣυνεχίζονται οι εργασίες για τον «Μεγάλο Περίπατο»\nΤις τελευταίες ημέρες βέβαια, η κίνηση στους δρόμους είναι έντονη και συχνή λόγω της υλοποίησης σχετικών στο πλαίσιο του «Μεγάλου Περιπάτου». Όπως ανέφερε ο πρώην περιφερειάρχης Στερεάς Ελλάδας (από το 2014 μέχρι και το 2019), Κώστας Μπακογιάννης, η όλη διαδικασία προχωρά με την ανάπλαση της Πανεπιστημίου. Θα περιλαμβάνει δέντρα, πράσινο και νερό, σύμφωνα με όσα αναφέρθηκαν από τον δήμαρχο Αθηναίων, μιλώντας στον ΣΚΑΙ και την εκπομπή «Αταίριαστοι».\nΜάλιστα, αν και ήταν αναμενόμενο, αναφέρθηκε και στα κυκλοφοριακά προβλήματα των τελευταίων ημερών. Όπως επεσήμανε ο δήμαρχος Αθηναίων, «δεν υπάρχει καλό timing για μια τέτοια αλλαγή. Οποιαδήποτε στιγμή θα είχαμε ταλαιπωρία», σημειώνοντας ότι οι παρούσες ρυθμίσεις είναι προσωρινές σχετικά με τον «Μεγάλο Περίπατο». Και επανέλαβε ότι οι τελικές αποφάσεις θα ληφθούν στο τέλος του καλοκαιριού, ενώ μια φράση που ξεχώρισε είναι η εξής: «Και εγώ θα βλαστημούσα τον δήμαρχο».\nΓυμνοί ποδηλάτες βγήκαν στους δρόμους της Θεσσαλονίκης [pics+vid]\nΑΘΗΝΑΑΘΗΝΑ ΚΛΕΙΣΤΟΙ ΔΡΟΜΟΙΑΘΗΝΑ ΣΑΒΒΑΤΟΚΥΡΙΑΚΟΚΛΕΙΣΤΟΙ ΔΡΟΜΟΙΚΛΕΙΣΤΟΙ ΔΡΟΜΟΙ ΣΑΒΒΑΤΟΚΥΡΙΑΚΟΠΟΙΟΙ ΔΡΟΜΟΙ ΚΛΕΙΝΟΥΝ


Διθύραμβοι του γερμανικού Τύπου για την ανάπτυξη στην Ελλάδα - tsolias.net - Τελευταίες ειδήσεις - viral news\nHome / altsantiri / Greek Viral News / Διθύραμβοι του γερμανικού Τύπου για την ανάπτυξη στην Ελλάδα\nΔιθύραμβοι του γερμανικού Τύπου για την ανάπτυξη στην Ελλάδα\nΤσίπρας και Μακρόν συναντήθηκαν σε κοινή αφετηρία\n«Επιστρέφει η χώρα της οικονομικής κρίσης σε πορεία ανάπτυξης»\nΟι επενδύσεις πρέπει να έρθουν από το εξωτερικό\nSüddeutsche Zeitung: Η Ελλάδα επιτέλους επανακάμπτει και ο τουρισμός ανθεί\n«Σπάνια ένας αρχηγός ξένου κράτους τού έχει απονείμει τόσες φιλοφρονήσεις, όπως ο γάλλος πρόεδρος Εμανουέλ Μακρόν, ο οποίος πραγματοποίησε επίσημη επίσκεψη στην Αθήνα την Τετάρτη.\nΕνώ στις συνομιλίες με την ομοσπονδιακή Καγκελάριο Αγκελα Μέρκελ ο Τσίπρας έχει κατά κάποιον τρόπο το ρόλο του ικέτη, με τον Μακρόν συναντιούνται σε κοινή αφετηρία, πράγμα που προσδίδει στον Τσίπρα ένα status πολιτικής προσωπικότητας.\nΟ Τσίπρας πήρε λίγη από τη λάμψη της ομιλίας του Μακρόν για την ευρωπαϊκή πολιτική στο λόφο της Πνύκας, τη γενέτειρα της δημοκρατίας, με φόντο την Ακρόπολη», τονίζει η γερμανική εφημερίδα και προσθέτει: «Με αυτή τη σιγουριά, ο πρωθυπουργός το Σάββατο πήγε στη Θεσσαλονίκη για τα εγκαίνια της 82ης Διεθνούς Έκθεσης και την καθιερωμένη ομιλία σε θέματα κυβερνητικής οικονομικής πολιτικής. Αυτή τη χρονιά «η Ελλάδα ανοίγει ένα νέο κεφάλαιο. Η δύσκολη περίοδος πέρασε, η αλλαγή επετεύχθη και επανέρχεται η ανάπτυξη» ήταν το μήνυμα του Τσίπρα.\nΟ πρωθυπουργός γνωρίζει ότι με την παρουσία του στη ΔΕΘ ξεκινά μια σημαντική χρονιά για το πολιτικό του μέλλον. Το Σεπτέμβριο του 2018 η χώρα πρέπει να αφήσει πίσω το πρόγραμμα βοήθειας και να σταθεί πάλι στα πόδια της. Από αυτό εξαρτάται το πολιτικό μέλλον του Τσίπρα. Αν επιτευχθεί η έξοδος από το πρόγραμμα επιτυχώς, μπορεί να χρησιμοποιήσει το πλεονέκτημα αυτό εν όψει των εκλογών το φθινόπωρο του 2019» σημειώνει η εφημερίδα.\n«Τα σημάδια φαίνονται καλά: Μετά από εννέα έτη ύφεσης, επιστρέφει η χώρα της οικονομικής κρίσης σε πορεία ανάπτυξης. Στα δύο πρώτα τρίμηνα αυξήθηκε το ΑΕΠ 0,5% σε σύγκριση με τα αντίστοιχα του προηγούμενου έτους. Συνολικά για το 2017, ο Τσίπρας εκτιμά ότι η ανάπτυξη “θα πλησιάζει το 2%”.\nΤο γεγονός ότι η Ελλάδα βρίσκεται σε ανάκαμψη αντικατοπτρίζεται στη ΔΕΘ: Ο αριθμός των συμμετεχόντων αυξήθηκε στους 1.500 από τους 1.015 πέρυσι. Πρόκειται για τη μεγαλύτερη συμμετοχή της τελευταίας δεκαετίας. Μόνο η Κίνα, τιμώμενη χώρα για φέτος, συμμετέχει με 167 εταιρείες» γράφει η Handelsblatt.\n«Αλλάζουμε σελίδα», δήλωσε ο Τσίπρας στη Θεσσαλονίκη. Η εικόνα της χώρας έχει «αλλάξει δραματικά προς το καλύτερο». Αυτό που απομένει είναι να ελευθερωθεί η χώρα από την επιτροπεία των πιστωτών, «χωρίς να επιστρέψουμε στα λάθη του παρελθόντος».\nΌταν, όμως, η Ελλάδα σε ένα χρόνο θα είναι ανεξάρτητη από την βοήθεια των πιστωτών, θα πρέπει να απευθυνθεί για χρηματοδότηση στις αγορές και γι’ αυτό χρειάζεται να προσελκύσει πάλι την εμπιστοσύνη των επενδυτών.\nΕκλείπει μέχρι στιγμής, όπως δείχνει η υψηλή απόδοση των ελληνικών ομολόγων: ενώ άλλες προβληματικές χώρες της ευρωζώνης αντλούν χρηματοδότηση με επιτόκιο κοντά στο 1%, η απόδοση των ελληνικών πενταετών ομολόγων τον Ιούλιο άγγιξε το 4,6%.\nΟ Τσίπρας δήλωσε στη ΔΕΘ ότι η Ελλάδα αφήνει πίσω της οριστικά το Grexit και μπαίνει στην εποχή του «Grinvest». Χωρίς επενδύσεις, το γνωρίζει ο Τσίπρας, ότι η ανάπτυξη δεν θα έχει σταθερή βάση.\nΟι επενδύσεις, εξαιτίας της έλλειψης ρευστότητας στο εσωτερικό, πρέπει να έρθουν από το εξωτερικό. Για τον λόγο αυτό ο Τσίπρας ζήτησε στην επίσκεψη Μακρόν να έρθουν επιχειρηματίες στη χώρα. «Δεν θα το μετανιώσετε», δήλωσε ο Τσίπρας. Μια τολμηρή υπόσχεση. Οι ξένοι επενδυτές δεν έχουν να αντιμετωπίσουν μόνο την γραφειοκρατία, αλλά συχνά και πολιτικά εμπόδια, όπως αναφέρεται στο δημοσίευμα.\n«Μετά από επτά χρόνια διαρκούς μιζέριας, η χώρα επιτέλους επανακάμπτει» εκτιμά στη σημερινή έντυπη έκδοσή της η εφημερίδα Süddeutsche Zeitung, σε ρεπορτάζ του Mike Szymanski με τίτλο: «Κάτι περισσότερο από Ακρόπολη και μουσακά».


Όλο το περιεχόμενο του μέλους Wolf1138\nWolf1138 replied to ksino1100's topic in Σκόρπιες σκέψεις – προβληματισμοί\nΠεραστικά στον Bojo (ή Bozo) άσχετα με γνώμες για τις πολιτικές του. Το βιντεάκι για τους Feynman του φόρουμ.\nTuesday στις 04:21 PM\nΤο λεγόμενο "flatten the curve" , ο μετριασμός δηλαδή ώστε να αντέξει το σύστημα υγείας δεν λειτουργεί με αυτό τον ιό ως φαίνεται. Η μεταδοτικότητα του είναι τάξεις μεγέθους μεγαλύτερη από την κοινή γρίπη και επίσης έχει πάλι πολύ μεγαλύτερο ποσοστό νοσσούντων που χρειάζονται νοσηλεία. Απλά δεν μετριάζεται. Συνεχίζεται σε περίπου αυτό το δρόμο το πείραμα της Σουηδίας. Θα δούμε. Όσο για το ποιοι γνώριζαν, εσύ κι εγώ σίγουρα όχι. Αλλά ο ΠΟΥ την ώρα που στην Κίνα είχε ήδη γίνει εμφανές το πρόβλημα (και που δεν ξέρουμε κατά πόσο αποκρύπτουν αριθμούς) σφύριζε αδιάφορα και έλεγε ότι δεν υπάρχει λόγος περιορισμού των μετακινήσεων. Εγκληματική αμέλεια που τη συνέχισε κιόλας με το θέμα των μασκών. Στην Ελλάδα ένας συνδυασμός τύχης (δεν είμαστε διαμετακομιστικό κέντρο όπως η Β.Ιταλία) και γρήγορης αντίδρασης μας βοήθησε. Πάλι καλά γιατί με το δικό μας σύστημα υγείας θα κλαίγαμε γοερά.\nMonday στις 05:27 PM\nΚαι πάλι η επιδημιολογική εικόνα του covid ακόμα παραμένει γκρίζα. Αναλογίες με τη γρίπη είναι κυρίως σε θεωρητικό επίπεδο. Όπως λες λόγω τη αδυναμίας μαζικών ελέγχων είμαστε σε καθεστώς μερικής άγνοιας. Πάντως όπου έχουν γίνει περισσότεροι έλεγχοι (Κορέα, Ισλανδία) δεν προκύπτει τεράστιος αριθμός κρυφών κρουσμάτων ώστε να μιλάμε για κάτι τέτοιο με βεβαιότητα. Ο ίδιος ο Ιωαννίδης μιλάει για πολλαπλασιαστή από 5 μέχρι 300! Αστείο καν να αναφέρονται τέτοιες αποκλίσεις και να μιλάμε για πρόβλεψη. Συμφωνώ ότι το cost/benefit είναι ένα τεράστιο πρόβλημα αυτή τη στιγμή. Θες να σώσεις ζωές αλλά παράλληλα να μην καταστρέψεις την οικονομία που τελικά θα επιφέρει απώλειες (ζωής και άλλες) εμμέσως. Όσοι έκρουαν το κώδωνα του κινδύνου από το Γενάρη καλούσαν σε άμεση δράση, συνδυαστική (διακοπή μεταφορών,έλεγχοι, ιχνηλάτηση, στοχευμένες καραντίνες). Δυστυχώς οι περισσότεροι, με πρωτοστάτη τον ΠΟΥ που θέλει ξήλωμα, μιλούσαν για μια ακόμη γρίπη ίσως λίγο πιο βαριά. Αν είχαν ληφθεί μέτρα νωρίς ούτε καραντίνα θα είχαμε ούτε την οικονομική ζημιά που τώρα βλέπουμε να έρχεται. Δυστυχώς οι θεσμοί μας, ειδικά στις λεγόμενες δυτικές κοινωνίες, μας απογοήτευσαν οικτρά εν πολλοίς. Χώρες από την άλλη της Ασίας που είχαν βιώσει την προ δεκαετίας επιδημία του SARS είχαν ήδη έτοιμα πρωτόκολλα που λειτούργησαν σε ικανοποιητικό βαθμό. ΥΓ. Η ιχνηλάτηση αναφέρεται συχνά και είναι προφανώς σημαντικό όπλο στον περιορισμό του ιού. Απλά μια σημείωση τι ακριβώς σημαίνει αυτό στις χώρες που την εφάρμοσαν γρήγορα και χρειάστηκαν περιορισμένο lockdown. Εντοπισμός των κινητών των κρουσμάτων και δημιουργία χάρτη και ενημέρωση του κοινού και των αρχών για τις κινήσεις τους. Εντοπισμός των συναλλαγών τους μέσω πιστωτικών καρτών για τον παραπάνω σκοπό. Εντοπισμός μέσω εκτεταμένου δικτύου CCTV. Δεν ξέρω πόσοι από εμάς είμαστε διατεθειμένοι να δεχτούμε τέτοια μέτρα.\nMonday στις 04:50 PM\nΔεν έχω υπόψιν μου τον Κουρέτα. Είμαι υπέρ του lockdown ως πρώτη φάση αντιμετώπισης του ιού. Πάντα με δεδομένο ότι δεν έχουμε ούτε την υποδομή, ούτε τη δυνατότητα big brother της Κορέας ώστε να περάσουμε άμεσα στο μαζικούς ελέγχους και ανίχνευση περιστατικών και επαφών τους. Το ότι τα πραγματικά κρούσματα είναι 100 φορές περισσότερα και ότι όσοι πεθαίνουν από κορονοϊό θα πέθαιναν έτσι κι αλλιώς από τη γρίπη ο κάθε Ιωαννίδης απλά τα βγάζει από την κοιλιακή του χώρα. Δεν έχει στοιχεία και τα επιδημιολογικά μοντέλα κάνουν παραδοχές που λίγο (ελάχιστα) να αλλάξουν βγάζουν αποτελέσματα διαφορετικά. Χώρια το ηθικό του πράγματος "αφού από κάτι θα πέθαιναν". Πολύ καλά λέει δεν έχουμε στοιχεία. Το λάθος του είναι ότι θέλει να περιμένουμε να δούμε. Τώρα σχετικά με το πρωτόκολλο διαχείρισης δεν έχω άποψη λογικό μου φαίνεται όπως το παρουσιάζεις, αλλά δεν βλέπω τι σχέση έχει με το θέμα. Η δική μου ένσταση στον Ιωαννίδη είναι ότι στο άρθρο του προ 2 εβδομάδων ήταν ουσιαστικά εναντίον του lockdown (όχι ξεκάθαρα αλλά αυτό υπονοεί) μέχρι να έχουμε στοιχεία.\nΔεν κατάλαβα το "κουρετιανός". Το πρόβλημα δεν είναι γνώστη στατιστικής αλλά επιστημολογικό και σχεδόν φιλοσοφικό. Όταν έχεις (όπως λέει και ο Ιωαννίδης) ανεπάρκεια στοιχείων για να κάνεις πρόβλεψη, σε θέματα που μπορούν να είναι καταστροφικά, τηρείς την πιο συντηρητική στάση που μπορείς. Η νοοτροπία του Ιωαννίδη είναι αυτή που έκανε διάφορες χώρες της δύσης να χαλαρώσουν "μέχρι να δουν τα στοιχεία". Από την άλλη πολλοί Ασιάτες ακολούθησαν το better safe than sorry, και η διαφορά είναι κάτω από 200 νεκροί στην Κορέα και 15κάτι χιλιάδες στην Ιταλία. ΥΓ Το 15-20 χιλιάδες που θα είναι το αποτέλεσμα στην Ιταλία είναι με δεδομένο ότι κάποια στιγμή (έστω πιο αργά) πήγαν σε lockdown. Αν βγάλουμε τελείως τη δράση αυτή οι θάνατοι δεν ξέρω που θα έφταναν.\nSunday στις 06:19 PM\nΟι περγαμηνές του σημαντικές. Το πόσο λάθος είναι σε αυτή την περίπτωση δεν περιγράφεται. Αυτό που λέει είναι ταυτολογία και απλά δείγμα του mindset των ακαδημαϊκών. Ο Taleb ορθώς τους αποκαλεί IYI (Intellectual yet Idiot).\nSunday στις 04:50 PM\nWolf1138 replied to steven_04's topic in Aftermarket / Accessories / Εξοπλισμός\nΟ Δόκτωρ Μένγκελε καλεί..... άκου εκεί έτσι κι αλλιώς θα πεθάνουν το χειμώνα. Η άγνοια σου είναι εξοργιστική.\nΠαρότι είναι σε κάποιο βαθμό αναμενόμενη η αντίδραση αυτή (και σε πείσμα κάποιων όχι μόνο ελληνικό φαινόμενο, το αντίθετο αλλού βγήκαν μαχαίρια και έπεσε και ξύλο) πραγματικά λες και πήγαν όλοι να πάρουν μια δόση ιού.... Ελπίζω να επικρατήσει η λογική τις επόμενες ημέρες και να καταλάβουν όλοι ότι δεν θα πεινάσει κανείς. ΥΓ. Καλή δύναμη σε εσένα Τάσο και σε όσους δουλεύουν στον κλάδο (όπως και σε άλλους που είναι σημαντικοί για να λειτουργήσει όλο αυτό).\nΣε αφήνω στο αυτομαστίγωμα σου με το μαστίγιο που σου έδωσε ο Βουλαρινός (το αλάτι ο Αρκάς).\nΠρέπει να έχει πολλούς Έλληνες ανά την Ευρώπη που έχουν αδειάσει όλα τα κ*λοχαρτα πες του τρωγλοδύτη Βουλαρινού.\nΙταλία τους βάζουν μέσα σε δόσεις και περιμένουν έξω με απόσταση.\nΠάλι καλά που έβαλαν περιορισμούς. Αν το πάρουμε σοβαρά έχουμε ελπίδα να το περάσουμε με μικρές απώλειες.....αν το κάνουμε όπως η Ιταλία ετοιμαστείτε για τραγωδίες.\nΔεν έχουν καταλάβει πολλοί τι συμβαίνει.....\nΚαλό θα είναι να "αγχώνεσαι". Στην Ιταλία γιατροί επιλέγουν ποιον θα παρατήσουν χωρίς περίθαλψη αφού δεν τους προλαβαίνουν όλους. Και περιθάλπτουν πρώτα όποιον έχει μεγαλύτερη πιθανότητα επιβίωσης. Το να μην κολλήσουμε εμείς (και άρα άλλους) είναι θέμα ευθύνης προς τους πιο ευάλωτους.\nΑυτό με το κωλόχαρτο ποτέ δεν το κατάλαβα....νερό δεν έχει ο κόσμος σπίτι του; Κατά τα άλλα ψυχραιμία θέλει. Αυτή τη στιγμή δεν βλέπω λόγο να πας σουπερμαρκετ να στηθείς στην ουρά (και να κολλήσεις κιόλας). Σιγά σιγά θα εξομαλυνθεί.\nWolf1138 replied to BlackDiamond's topic in Μοτο-Επικαιρότητα\nWolf1138 replied to jimis92's topic in Οδήγηση / Τεχνικές\nΑν καταλαβαίνω καλά το σημείο που εννοείς είναι εκεί που τελειώνει η Αμαλίας και ξεκινά η Συγγρού (γιατί πουθενά αλλού η Συγγρού δεν επιτρέπει αριστερή στροφή). Γενικά δύσκολο σημείο, 2 λωρίδες στρίβουν αριστερά, 2 δεξιά και σχεδόν πάντα κάποιος που είναι στις αριστερές θέλει να μπει δεξιά (επειδή έτσι τον έβγαλε η κίνηση) όταν παράλληλα στο τέρμα δεξί ρεύμα να υπάρχουν στάσεις από τουριστικά και άλλα για τον πεζόδρομο της Αρεοπαγίτου. Εγώ συνήθως ξεκινάω από τέρμα αριστερά στη Πύλη του Αδριανού και μόλις πιάσει η ευθεία για το φανάρι μπαίνω δεξιά. Αλλά αυτό μετά από χρόνια οδήγησης στην Αθήνα και με πολλή προσοχή, αφού είσαι ακόμα άμαθος καλό είναι όσο μπορείς να κρατάς το ρεύμα σου και ας καθυστερήσεις λίγο παρά να χρησιμοποιείς τη διήθηση, ειδικά σε αυτό το σημείο. Γενικά καλό είναι να οδηγείς αμυντικά, έτσι κι αλλιώς με τη μοτοσυκλέτα το πολύ να χάσεις μερικά λεπτά. Η Αθήνα είναι ζούγκλα και θέλει προσοχή. Επίσης όταν ανοίγει η Συγγρού μετά το τελευταίο φανάρι μην επαναπαύεσαι γιατί εκεί γίνονται τα θανατηφόρα.\nWolf1138 replied to brutos's topic in Γενική Συζήτηση\nΕ όταν είδα τις δικές σου λάμπες και μετά είδα τις δικές μου με έπιασε μια κατάθλιψη Αν δεν είχε ξεκινήσει ήδη ο Γιώργος βέβαια με το δικό του δεν θα είχα αξιωθεί.\nWolf1138 replied to seatcowl's topic in Επικαιρότητα\nΓενικά είμαστε ή του ύψους ή του βάθους. Για καιρό πέρναγαν χωρίς τελωνείο κινητά και διάφορα άλλα από Κίνα αξίας εκατοντάδων (με μούφα δηλώσεις αξίας από πλευράς Κινέζων) και δεν ασχολήθηκε κανείς από το κράτος και τα ΕΛΤΑ να πάρει τα νόμιμα. Τώρα μου έτυχε να ζητάνε λεφτά για δώρο από συγγενή (ένα βιβλίο μικρής αξίας).\nΗλεκτρικές Μηχανές - Electric Motorcycles (Ερώτηση)\nWolf1138 replied to Raphael_Pap.'s topic in Γενική Συζήτηση\nΑυτή τη στιγμή κυκλοφορούν κάτι μικρά σκουτεροειδή ηλεκτρικά (κυρίως EMW) που τα περισσότερα δεν θέλουν καν δίπλωμα/ασφάλεια (ένα νομίζω θέλει άδεια από 50αρι). Κακώς βέβαια γιατί οι προδιαγραφές τους είναι μαϊμουδιασμένες και θα μπλέξουν κόσμο. Αν οι απαιτήσεις είναι κάτι παραπάνω από μικρομετακινήσεις στο ίδιο δήμο δεν κάνουν. Έχουμε μερικά χρόνια ακόμα και πιστεύω πρώτα θα έχουμε υβρίδια scooter και μετά από πολύ καιρό πλήρως ηλεκτρικά.\nWolf1138 replied to Ste7ios's topic in Αναλώσιμα\nWolf1138 replied to Alarm's topic in Μπλα-Μπλα\nΕίχαμε ένα περιστατικό Θωμά Αλλά δυστυχώς θα έχω θέμα μετά την ολοκλήρωση των εργασιών...